text: 1Chaymantataq Davidqa llapan huñuykusqa runakunata nirqan: –Diosqa churiy Salomonllatan akllakurqan. Payqa warmallaraqmi, manan yuyaykukuytapas yachanraqchu. Llank'ananqa ancha hatunmi, manan wasitaqa runakunapaqchu sayarichinqa, aswanpas Señor Diospaqmi. 2Chaymi tukuyta atisqayman hina askhata huñurqani Diosniypa wasinta sayarichinanpaq: qorita, qolqeta, bronceta, fierrota, kurkutawan, sapanka chaykunawan tukuy necesitasqanta ruwananpaq. Huñullarqanitaq yanayoq-yuraq umiñata, ch'olqochina umiñakunata, color-color rumikunata, tukuy t'aqa umiñakunata, yuraq qespi rumikunatapas askhatapuni. 3Tukuy chay huñusqaykunamanmi yapaykullanitaq Diosniypa wasinta munakusqayrayku. Ñoqaq kaqniykunamantan qorita qolqetawan qoni: 4pachak waranqa kilo ch'uyay-ch'uya qorita, iskay pachak kinsa chunka waranqa kilo ch'uya qolqeta, yupaychana wasi perqakunata qatanapaq, 5qori serviciokunapaq, qolqe serviciokunapaq, artesanokunaq tukuy imaymana ruwanankupaqwan. Chay hinaqa, ¿mayqenniykichistaq mana mich'akuspa tukuy sonqo Señor Diospaq qoyta munankichis? nispa. 6Hinan ayllu umallikuna, waranqa soldadoq umallinkuna, pachak soldadoq umallinkuna, ayllu oficialkuna, reypa kaqninkunapi kamachikuqkunapas tukuy sonqo ofrendankuta aparqanku 7Señor Diospa wasinta sayarichinapaq: pachak soqta chunka phisqayoq waranqa kilo qorita, chunka waranqa qorimanta qolqeta, kinsa pachak kinsa chunka waranqa kilo qolqeta, soqta pachak waranqa kilo bronceta, kinsa waranqaq waranqan kinsa pachak waranqa kilo fierrotawan. 8Umiñayoq llapan runakunapas umiñankuta qorqanku Señor Diospa wasinpi qhapaq kaykunapaq. Chaykunatan waqaycharqan Gersonpa miraynin Jehiel. 9Chaymi llapa llaqta anchata kusikurqanku tukuy sonqo ofrendankuta Señor Diospaq qosqankumanta. Hinallataq rey Davidpas anchatapuni kusikurqan. 10Chaymantataq Davidqa llapa huñuykusqa runakunaq qayllanpi Señor Diosta hatunchaspa nirqan: –Israel ñawpa taytaykuq Diosnin Señor, wiñay-wiñaykama yupaychasqan kanki. 11Qanqa, Señor Diosníy, hatunmi atiyniyoqmi kanki, qanqa manchanataq qhapaqtaq lliphlli-kayniyoqtaq kanki. Qanpan hanaq pachapi kay pachapi tukuy kaqkunapas. Qanmi, Señor Diosníy, munaychakunki, qanmi hatunchasqa Qollanaqa kanki. 12Qanmantan qhapaq-kaypas atiypas hamun, llapallantan qanqa kamachinki. Qanpan kallpapas atiypas, llapallanta hatunchanaykipaqpas kallpachanaykipaqpas. 13Chay hinaqa, Diosniyku, graciastan qoykiku, qhapaq qollanan sutiykitataq yupaychaykiku. 14¿Imataq ñoqari kani? ¿Imataq llaqtaypas, mana mich'akuspa qonaykupaq? Tukuymi qanpa, qanmanta chaskisqallaykutan qoykiku. 15Ñoqaykuqa wak llaqtayoq qorpachakuq runa hinallan ñawpaqeykipi kayku, imaynan llapan ñawpa taytaykupas karqan hina. Kay pachapi kawsayniykupas llanthu hinallan chinkaripun, manan unaytachu takyan. 16¡Ay! Diosniyku Señor Dios, ch'uya sutiykipaq wasita sayarichinaykupaq huñusqayku kay llapan ofrendakunataqa qanmi qowarqankiku, qanpa kaqniykitaq llapanpas. 17Yachanin, Diosníy, sonqokuna t'aqwiq kasqaykita, chaninkaqta munasqaykitapas, chaymi kay llapan ofrendakunata apamuyki tukuy sonqo, chanin-kay sonqoywan. Kusikunitaqmi kaypi huñuykusqa llaqtaykiwanpas, tukuy sonqo ofrendankuta qosqasuykita rikuspa. 18Abraham, Isaac, Jacob ñawpa taytaykuq Diosnin Señor Diosniyku, kay llaqtaykiq sumaq sonqonta yuyaykukuynintapas kaqllata wiñaypaq waqaychay, qanta kasukuq sonqotataq qoy, 19Salomón churiymanpas qoykapuway qan kasukuq sonqota, kamachikuyniykikunata, chaninchayniykikunata, unanchayniykikunatapas hunt'ashanallanpaq, tukuyta llank'aspantaq wasita sayarichipunasuykipaq, chaypaqmi ñoqa wakichiniña, nispa. 20Chaymantataq Davidqa llapa huñuykusqa runakunata nirqan: –¡Yupaychaychis Diosninchis Señor Diosta! nispa. Hinan llapa huñusqa runakunaqa ñawpa taytankuq Diosnin Señor Diosta yupaycharqanku, hinaspa paypa ñawpaqenpi reypa qayllanpi qonqor-chaki k'umuykukurqanku. 21Qhepantin p'unchaytaq Señor Diosman sacrificiokunata haywarqanku, ruphachina sacrificiokunatapas ruphachirqanku waranqa torillota, waranqa borregota, waranqa anejotawan, sapankata hich'aykunapaq vino ofrendantintakama. Haywallarqankutaq askha sacrificiota llapan Israel runakunamanta. 22Chay p'unchaymi ancha kusisqa Señor Diospa ñawpaqenpi mikhurqanku ukyarqanku, hinaspa iskaykaq kutipi Davidpa churin Salomonta rey kasqanta sut'incharqanku, Señor Diospa qayllanpi uma kananpaq aceitewan hawispanku. Sadoctataq sacerdotepaq aceitewan hawirqanku. 23Hinan Salomonqa Señor Diospa kamachikuy tiyananpi rey tiyaykurqan, taytan Davidpa rantinpi. Salomonpaqqa tukuymi allinkama karqan, llapan Israel runakunapas paytaqa kasurqanmi. 24Hinataq llapan oficialkuna, allin qharikuna, rey Davidpa churinkuna ima rey Salomonta kasukunankupaq prometekurqanku. 25Señor Diostaq anchata Salomonta hatuncharqan, chaytan llapan Israel runakunaqa yacharqanku. Suyu kamachisqanpitaq hatun atiyta qorqan, chaymi Israel suyupi ñawpaqta mana pay hina reyqa karqanchu. 26Isaipa churin Davidqa llapan Israel suyupin kamachikurqan 27tawa chunka watata. Hebronmantan qanchis watata kamachikurqan, Jerusalenmantataq kinsa chunka kinsayoq watata. 28Payqa sinchi yuyaqñan wañukapurqan, qhapaq-kayninpipas yachayninpipas ch'isiyasqa runaña. 29Rey Davidpa ruwasqankunaqa qallariymanta p'uchukaykama qelqasqan kashan profeta Samuelpa Willakuynin Qelqapi, profeta Natanpa Willakuynin Qelqapi, profeta Gadpa Willakuynin Qelqapiwan. 30Llapan kamachikusqankunamanta, atiyninmanta, hinallataq Israel suyupi, llapan wak suyukunapipas imaymana payta qatisqanmantawan qelqasqallataqmi kashan.


c: text/html

text: 1Chay qhepata Tata Dios parlarqa Abramman mosqoypi jina: Ama manchachikuychu, Abram, imaraykuchus Noqa qampa jark'akojniyki kani. Qampa t'inkaykeqa may chhikapuni kanqa, nispa. 2Abramtajrí kuticherqa: Tukuyta Kamachej Tata Dios, imatataj qowankiri? Qan yachashanki waway mana kasqanta, Damascomanta kamachiy Eliezertaj tukuy imasniytapis herenciapaj jap'ikapunan kasqanta, nispa. 3Abram nillarqataj: Tata Dios, Qan mana qowankichu uj wawallatapis; tukuy imay kajtapis wasiypi nacekoj kamachillaychá herenciapaj jap'ikaponqa ari, nispa. 4Tata Diostajrí kuticherqa: Tukuy imayki kajtaqa kikin wawaykipuni jap'enqa, mana waj runachu, nispa. 5Chantá Tata Diosqa Abramta jawaman pusaspa, nerqa: Qhawariy allinta cielota; ichapis atiwaj yupayta ch'askasta. Ajina kanqa qampa mirayniyki, mana yupay atina, nispa. 6Abramqa creerqa Tata Diospa nisqanta; chayrayku cheqan runapaj qhawasqa karqa. 7Tata Dios nillarqataj: Noqa Tata Dios orqhomorqayki Caldea Ur llajtamanta, kay jallp'ata herenciaykipaj qosunaypaj, nispa. 8Chaymanta Abram nerqa: Tukuyta Kamachej Señor Tata Diosníy, imaynapitaj yachasaj noqapuni kay jallp'ata herenciayta jina jap'ikapunaytari? nispa. 9Diostaj nerqa: Apamuy kinsa watayoj uj wakata, uj cabrata, uj carnerota ima, jinallataj uj jurk'utata, paloma irpatawan, nispa. 10Abram tukuy chay uywasta apamorqa, khuskanmanta khuchuraspataj wakinta ujnin chimpanman, wakintataj ujnin chimpanman churarqa; lijrayojkunatarí mana khallarqachu. 11Chay wañuchisqa uywaspa patanmantaj qharqañas urayk'amorqanku, Abramtaj chaykunata phawaracherqa. 12Chharpuyaykushajtin, Abramqa puñuywan atipachikorqa, laqhayaykojtintaj sinch'i manchachikuy payman jamorqa. 13Chantá Tata Diosqa payman nerqa: Yachay kayta: Mirayniykeqa tiyakonqanku runaj llajtampi, chaypitaj runaj wata runasnin, may k'irinchasqastaj kanqanku tawa pachaj watasta. 14Chantá pichus chay jinata ruwaj nacionta castigasaj, mirayniykitaj ashkha imas aparisqa llojsenqanku. 15Qanqa kusisqa wañupunki, allin machuña kaspa. 16Tawa mita qhepata mirayniykeqa kay jallp'aman kutimullanqataj, imaraykuchus amorreospa sajra ruwaynenqa manaraj kaykamaqa chhikapunichu, nispa nerqa Tata Diosqa. 17Allin laqhayaykuytataj rikhurerqa uj horno, mayta q'oshñishaj. Uj nina k'anchaytaj chay khuchurasqa uywaspa chawpinta kayman jaqayman puriykachasharqa. 18Chay p'unchay Tata Diosqa uj tratota Abramwan ruwarqa: Mirayniykiman qosaj kay jallp'ata. Chaytaj kanqa Egipto Mayumanta, Éufrates jatun mayukama. 19Chay jallp'aqa kashan ceneospata, cenezeospata, cadmoneospata, 20heteospata, ferezeospata, refaitaspata, 21amorreospata, cananeospata, gergeseospata, jebuseospata ima.

robotstxt: allowed

filter: keep


text: 1Tata Dios, tukuy sonqo, tukuy alma Qanman chimpamuyki. 2Qampi atienekuni, Diosníy; ama saqewaychu p'enqaypi rikhurejta, nitaj saqeychu contrariosniyta atipawajta. 3Qampi suyakojqa mana ujpis p'enqaypi rikhurenqachu. Astawanqa p'enqaypi rikhurichunku contraykipi qhasimanta oqharikojkuna. 4Ñankunaykita rikuchiway, Tata Dios, purinasniykinejta pusaway. 5Cheqan kayniykinejta pusaway, yachachiwaytaj. Qanmin kanki salvaj Diosniy. Tukuynin p'unchay Qampi suyakuni. 6Yuyarikuy, Tata Dios, k'acha kayniykimanta, khuyakuyniykimantawan, imaraykuchus wiñaypaj kanku. 7Wayna kashaspa juchallikusqasniymanta ama yuyarikuychu, nitaj contraykipi oqharikusqasniymantapis. Tata Dios, noqamanta yuyarikuy jatun munakuyniykiman jina, k'acha kayniykiman jinataj. 8K'acha sonqo, cheqampunitaj Tata Diosqa; chayrayku juchasapasman cheqan ñanmanta yachachin. 9Llamp'u sonqoyojkunata cheqan ñanman churan, jinallataj ñankunantapis paykunaman rikuchin. 10Tata Diosqa tukuy imata ruwan khuyakuywan, cheqa kaywan ima, pikunachus Paywan trato ruwasqankuta, kamachisqasnintawan kasojkunawan. 11Jatun sutiykirayku, Tata Dios, jatun juchayta pampachay. 12Sichus pi runapis Diosta manchachikun chayqa, Diosqa chay runaman yachachenqa mayqen ñantachus ajllakunanta. 13Chay runaqa allin kaypi kusikonqa, wawasnintaj jallp'ata herenciankupaj jap'enqanku. 14Tata Diosqa Payta manchachikojkunamanta ni imata pakanchu; tratontapis paykunaman rejsichenqa. 15Noqaj ñawisneyqa Tata Diosllapipuni kashan, imaraykuchus Payqa chakisniyta ch'ipamanta orqhowan. 16Kutirikamuway, Tata Dios, khuyakuwaytaj, imaraykuchus sapallay kashani, phutiypitaj. 17Sonqoyman llakiykuna yapakamuwan; kay phutiykunamanta orqhoway. 18Llakiyniyoj kani, ni imanakuyta atispa. Qhawariway, juchasniytataj pampachay. 19Rikuy mashkhachus enemigosniy kanku; chejnikuwaspa, mana rikuytapis atiwankuchu. 20Kawsayniyta waqaychay, salvawaytaj ama p'enqachisqa kanaypaj, imaraykuchus Qampi atienekuni. 21Allin kaywan, cheqan kaywan waqaychawachunku, imaraykuchus Qampi suyakuni, Tata Dios. 22Tata Dios, tukuy phutiykunamanta Israel aylluykita libray.


text: 1Re' hin i Pablo, wuch'ihil i Silvano, wuch'ihil Timoteo, noq xnutz'ihb'aaj reje i huuj wili aweh taq i hat aj Tesalónica, i tinimanik taq reh Ajaab'ees Dios, i QaJaaw Jesucristo. 2Neeta naq i ruyeew taq chaaweh i rotob'il, i suq kiil k'uxliis i Ajaab'ees Dios, je' wo' hoq i QaJaaw Jesucristo. 3Hat taq qahermano, chanab'eej taq chi eliik inqat'iosej ree Dios i k'ahchi' taq kaat i ruk'ul chi nqat'iosej ree Dios, ruum k'ahchi' taq areqem chi riij chi korik i nimanik, je' wo' ruk'axariik taq awiib' chawach k'ahchi' wo' taq areqem chi riij chi korik. 4Re' hoj i ruyeew rusuqkiil qak'ux ruq'orariik rib'iral keh i ju'jun ch'uq chi raj nimaneel i Dios chi riij taq i k'ahchi' kaat, ruum q'e' taq hat kuyuul, eh inak'uhtaaj taq chi nayeew taq ak'ux chi nimanik, atoob' ta xa reh reh wach i ti' k'axik, i ixowaal k'ahchi' taq ak'ulum. 5Re' wili ink'uhtanik reh chi re' Dios parub'ehel inq'atwik q'orik, ruum xrilow chi ruk'ul taq cha weh i okik haa' pa runimaal i rajaawriik i Dios. Eh ruum i re', k'ahchi' taq ak'ulum i ti' k'axik yu'naak. 6Je' re' noq re' Dios rub'ehel chuwach chi naa taqe ruye'em pa runimaal ti' k'axik awach kib'anik ti' k'axik taq aweh i hat. 7Eh re' taq i hat, i k'ahchi' taq ak'ulum i ti' k'axik yu'naak, naa ruye'eem taq ahi'liik quuk' i hoj, na' k'oloq ruka'peech i QaJaaw Jesucristo. Re' noq naa ruchaliik pan taxaaj ruch'ihil taqe ruánjel wilik kajaawriik. 8Re' reh pan xaq q'aaq' naa ruchaliik chi kiye'ariik pantojb'al mahk taqe i ma' xkaaj ta kinimam i Dios, eh ma' xkaaj ta kinimam i ak' k'uhb'aal i ruyeew i QaJaaw Jesucristo. 9Re' taqe re' naakiye'ariik pantojb'al mahk chi juneliik, najt naakikutariik reje, reh chi ma' naa ta kilom wach i ruloq'il i rajaawriik i QaJaaw Jesucristo. 10Eh na' k'oloq i QaJaaw Jesucristo pan jinaj q'iij, re' na' ye'aroq ruloq'il kuum taqe i raj nimaneel, noq naa rusahchiik kik'ux taqe aj nimaneel na' kilow wach. Ar wo' taq naa awihiik i hat i xatnimanik taq reh i ruk'uhb'aal i Dios poninaq qaq'orom taq aweh. 11Ruum aj re' eliik k'ahchi'kooj chi tiij taq chawiij, reh chi nee taq ti rutoob'eej, reh chi nee taq i na a'n i xraaj taq awuuk' noq xusik' taq chaawach. Eh chi ruuk' i rajaawriik nenooj eloq wach taq awuuk' chu'nchel i holohik laj na'ojb'al, ruch'ihil i rukamaj taq i na a'n ruuk' taq animaniik. 12Chi je' re', neenye'arik ruloq'il i rub'ihnaal i QaJaaw Jesucristo awuum taq i hat. Eh re' reh nee wo' ruyeew taq aloq'il i hat ruuk' i rotob'il i qaDios, ruuk' i rotob'il i QaJaaw Jesucristo.


text: 1¡Turallaychus qanqa kawaq karqan, mamaypa ñuñunta ñuñuq! Chaypachan hawapi tupaspay much'aykuykiman karqan, manataqmi pipas pisichawanmanchu karqan. 2Ñoqan pusaykiman, mamaypa wasinmanmi haykuchiykiman chaypitaq yachachiwankiman. Ñoqan q'apashaq vinota ukyachiykiman, granadaykuna ch'irwasqatan haywaykiman. 3Lloq'e makinpin umay samaykun, paña makinwantaq oqllaykuwan. 4Jerusalén sipaskuna, prometewaychis: Munakuytaqa ama rikch'arichiychischu, aswanpas kikillanmanta sayarichun, nispa. 5¿Pitaq chay munakusqan qhariman k'iraykukuspa ch'inneqmanta wichamuqri? Manzana sach'a k'uchupin rikch'arichirqayki, chaypin mamaykiqa wiksallikurqasunki, chaypin nanaywan hap'ichikuspa wachakurqasunki. Warmin nin: 6Ñoqallata sonqoykipi hap'ikuway, ñoqallata makiykipi apakuway. Wañuy hinan munakuyqa kallpasapa, Wañuy-pacha hinan sinchi loqhellaña, sansariyninpas nina rawray hinan, qallushaq nina rawray hinan. 7Askha unupas munakuytaqa manan thasnuyta atinmanchu, manan mayukunapas millp'uyta atinmanchu. Pipas kay munakuypaq llapa wasi kawsayninta qonman chayqa, pisichasqapunin rikukunman. 8Kanmi sullk'a panachanchis, mana ñuñullayoqraqmi. ¿Imanasunmi panachanchista, pay rimaykukuq hamuqtinku? 9Paychus perqa kanman chayqa, perqa patapin qolqe torrekunata sayarichisunman, paychus punku kanman chayqa, cedro tablakunawanmi muyuchisunman. 10Ñoqaqa perqa hinan kani, ñuñuykunataq torrekuna hina, chaymi paypaqqa sumaq kusichiqnin kani. 11Baal-hamonpin Salomonpa uvas chakran karqan, chaytan qhawaqkunaman qorqan, sapankankutaq rurusqanmanta waranqa qolqeta payman apamurqanku. 12Salomonlláy, waranqa qolqeqa qanpaq kachun, iskay pachak qolqetaq chakra qhawaqkunapaq kachun. Ñoqaqa kikiymi uvas chakrayta qhawakuni. 13Urpilláy, qanqa huertakunapin tiyashanki, qharimasiykunaqa makin uyarishanku, ñoqaman kunkaykita uyariykachiway. 14¡Munakusqalláy! Orqo taruka hina phawamuy, luychu hina p'itamuy, q'apashaq orqo-orqo patankunanta.


text: 1Tata Diosman graciasta qoychej, sutintataj oqhariychej Diosniykichejpaj rejsikapusqaykichejrayku. Tukuy runasman ruwasqasninta willaraychej. 2Payta yupaychaspa takirikuychej, tukuy t'ukuna ruwasqasninmantataj parlaychej. 3Tata Diospa santo sutinrayku umata oqhariychej. Tata Diosta mask'ajkunaj sonqonku kusikuchun. 4Tata Diosman riychej, atiyninman atienekuychej, Paytataj tukuy tiempo mask'allaychejpuni. 5Tukuy t'ukuna ruwasqasninmanta yuyarikuychej, tukuy kamachisqasninta sut'inchasqanmantapis, 6qankuna, Abrahampa miraynin, qankuna, Jacobpa miraynin kajkuna. 7Paymin Señorninchej Tata Diosqa, Paytaj juzgan tukuy kay pachata. 8Waranqa waranqa runa mitas pasachun chaypis, trato ruwasqantaqa mana jayk'aj qonqanqachu: 9Abrahamwan trato ruwasqanmanta, Isaacman jurasqanmanta. 10Kamachisqata jina chay tratota Jacobman qorqa, Israelwan wiñaypaj trato kanampaj. 11Chaypacha Tata Diosqa nerqa: Canaán jallp'ata qosqayki, herenciayki kanampaj, nispa. 12Paykuna pisislla karqanku, ñan purej forasteros jinalla. 13Paykunaqa nacionmanta nación, llajtamanta llajtataj purerqanku. 14Chaywampis Diosqa mana saqerqachu pitapis paykunata llakichinanta, paykunaraykutaj reyesta kay jinata k'amerqa: 15Ajllakusqasniytaqa amapuni llankhaychejchu, amataj profetasniytapis imanankichejchu, nispa. 16Aswan qhepaman tukuy mikhuyta qhechuspa, chay jallp'aman yarqhayta chayachimorqa. 17Tata Diosqa paykunamanta ñawpajtaña Joseta kacharqa, mayqentachus venderqanku wata runata jina, achhayta. 18Chakisninta cadenaswan wataykorqanku, carcelmantaj wisq'aykorqanku. 19Josejpa nisqan junt'akunankama, Diospa Simi Nisqanqa Joseta pruebaman churarqa. 20Chantá Egiptopi ashkha runasta kamachej reyqa kamacherqa Joseta kacharipunankuta. 21Wasimpi mayordomomanta churarqa, tukuy kapuyninmanta dueñota jina, 22kamachejkunatawan munasqanman jina yachachinampaj, kurajkunata yachayniyoj runasman tukuchinampaj ima. 23Chantá Israelqa Egiptoman yaykorqa. Forastero jina Jacobqa tiyakorqa Campa jallp'ampi. 24Diosqa ayllunta ashkhata miracherqa; enemigosninmanta aswan kallpayojman Israelta tukucherqa. 25Diosqa egipciospa sonqonkuta uj jinayacherqa ayllunta chejninankupaj, Diospa kamachisnimpa contrankuta sajrata yuyanankupaj. 26Chaypacha Diosqa kamachin Moisesta kacharqa, ajllasqan Aarontawan. 27Paykunanejta Diosqa señalesninta, t'ukuna ruwaykunatawan Campa jallp'ampi ruwarqa. 28Diosqa tukuy chay jallp'ata laqhayaykucherqa; egipciostajrí Diospa nisqanta mana kasorqankuchu. 29Yaku mayusninkuta yawarman tukucherqa, challwasninkutataj wañuracherqa. 30Nacionninkuman, reypa puñunanman ima k'aylankulasta junt'aykucherqa. 31Diosqa parlarqa, ch'uspistaj, tiyulastaj junt'aykorqanku egipciospa jallp'ankuman. 32Parachimunantaqa, chejchi parata parachimorqa; lliuj lliujkuna, qhon qhonkuna ima tukuy jallp'ankupi karqa. 33Chaykunaqa uva sach'asta, higo sach'astawan, Egiptoj tukuynin sach'asnintapis phiriykorqa. 34Dios parlarqa, langostastaj rikhurerqanku. May chhika mana yupay atinapuni karqanku. 35Tukuy q'omer qhorasta mikhukaporqanku, egipciospa jallp'asninkupi tukuy chajrasninkutapis. 36Diosqa Egiptopi kuraj kaj churisninkuta, jinallataj phiwi uñasta uywasninkumantapis wañuracherqa. 37Ajinamanta Diosqa israelita wawasninta orqhorqa qoriyojta, qolqeyojta. Nitaj mayqempis ayllusninkumanta iskayrayarqankuchu. 38Egipciosqa kusikorqanku israelitasta ripushajta rikuspa, imaraykuchus sinch'i mancharisqa karqanku. 39Diosqa paykunata llanthuykunampaj phuyuchimorqa, ch'isintaj paykunata ninawan k'anchacherqa. 40Mikhunata mañakojtinku, Diosqa puna yuthusta paykunaman apachimorqa, cielomanta t'antawantaj paykunata sajsacherqa. 41Chhankata ch'ejtajtin, yaku phullchimorqa, ch'aki pampatataj mayu jina purirerqa. 42Diosqa yuyarikorqa kamachin Abrahamman qonanta nisqanmanta. 43Jinata Diosqa ajllakusqan kamachisninta Egiptomanta orqhorqa, may kusiy chawpipi. 44Waj nacionespa jallp'asninkutataj paykunaman qorqa. Chay runaspa trabajasqankuta jap'ikaporqanku, 45Tata Diospa nisqasninta kasunankupaj, kamachisqasnintataj junt'anankupaj. Jatunchasqa kachun Tata Diosqa.


text: 1Chaymanta Jesuska disipulunkunata suk ejempluta willarkansapa: —Suk kullkisapa runa tiyarkan. Chay aypa kullkiyuk runa suk empleadunta willarkan tukuy tiyapunanta kuydananpa tukuy trabajadorninkunatapish trabajachinankunapa. Suk diya chay trabajadorkuna patronninkunapi rirkansapa chay trabajachikuk runata chatakuk. Willarkansapa: “Ñami kullkikitaka tukuchaykanna mana allikunata rurashpa.” 2Chashna chatakuptinkunana patronka chay empleadunta kayashpa willarkan: “Yachashkani llullachiwaykanaykita. Kunanmantapacha manana munaninachu ñukapi trabajanaykipa. Chayrayku kawachiway chay killkashkaykita imakunatami rantikushkanki imakunatami rantishkanki nishpa.” 3Chashna patronnin willaptinna chay runaka sukaman llakishpa yuyaykurkan: “Patronnini kay trabajuynimanta surkuwaptinka ¿imata rurashpanatí kawsasha? Mana atipanichu chakrata rurashpa trabajayta. Pinkakuni kullkita mañakushpa kawsayta. 4Mana trabajuyuk kaptini runakuna wasinkunapi chaskiwanankunapa ñami yuyashkanina imatami rurasha nishpa.” 5Chashna yuyashpa chay empleaduka patronninta debik runakunata sukmanta sukmanta kayarkansapa. Sukta tapurkan: “Kanka ¿mashnatati patronninitaka debinki?” 6Payka willarkan: “Ñuka pachak lata aseytitami debini.” Chaypina chay empleaduka willarkan: “Mash kaway. Ñukami yanapashkayki. Kaypimi killkadu chay debishkaykika. Kunan tiyarishpa mushuktana killkay. Pichka chunka lata aseytita debinaykillata killkay. Ñukapish chayllata killkasha patronnini kawananpa.” 7Chashna chay debikuk runata killkachishkanwasha chay empleaduka sukta tapurkan: “Kanka ¿mashnatati patronninitaka debinki?” Payka willarkan: “Suk pachak kostal trigutami debini.” Chaypina chay empleaduka willarkan: “Mash kaway. Ñukami yanapashkayki. Kaypimi killkadu debishkaykika. Kunan pusak chunka kostal debinaykillata killkay. Ñukapish idenllata killkasha patronnini kawananpa.” 8Chaymanta chay patron empleadun rurashkanta yachashpa rimarkan: “Chay empleaduynika yachaysapami kashka. Payka debiwak runakunata yanapashka paykunapish payta yanapanankunapa.” Chay ejempluta rimashkanwasha Jesuska disipulunkunata willarkansapa: —Mana alli rurak runakuna Tata Diosta riksik runakunamanta sukaman ashwan yachaysapakunami. 9Mash allita uyariwaychi. Tukuy kay allpapi tiyapushunaykichiwan sukkunata yanapaychi paykuna sukaman kuyashunankunapa. Chashna tiyapushunaykichiwan runamasikichita yanapaptikichi sielupi paykuna kushikushpa chaskishunkichi mana tukuyniyukta chaypi kawsanaykichipa. 10Kankuna kuskata rurashpa mana llullakushpa tipi tiyashunaykichiwan runamasikichita yanapashpaykichika aypa tiyashunaykichiwanpish mana llullakushpalla yanapankichi. Chaymanta tipi tiyashunaykichiwan runamasikichita llullachishpaykichika aypa tiyashunaykichiwanpish llullachishpa mana yanapankichichu. 11Chashnami kankuna kay allpapi tiyashunaykichiwan mana runamasikichita yanapaptikichika Tata Dios sielupi mana premyuykichita kushunkichichu. 12Chaymanta runamasikichipa tiyapunanta mana kuydayta yachaptikichi Tata Dioska manami ashwantachu kushunkichi. 13Suk trabajador mana atipanchu ishkay patronpi trabajayta. Sukllallata kasunan tiyan. Suk patronninta kasushpa suktaka mana kasunnachu. Kankuna chay trabajadorshina kankichi. Kankunapish kullkiyayta munashpalla kawsashpaykichika manana atipankichinachu Tata Diosta kasushpa kawsayta. 14Chashna Jesus yachachikuptin uyarishpankuna chay kullkita sukaman munak fariseokuna Jesusta asichirkansapa. 15Chaypina Jesuska willarkansapa: —Kankuna mana alli rurak runakuna kaykashpaykichipish munankichi tukuy runakuna rimanankunapa alli rurak kanaykichita. Tata Dioska tukuy mana alli yuyaynikichita allita riksin. Chay laya yuyaynikichita Tata Dios kawan millanapa layata. 16Tukuy ñawpa alli yachachikuk runakuna Moisesmanta Juankaman Tata Dios kachamunan runa shamunanta yachachikurkansapa. Chay tiempumantapacha ñuka yachachiykichi Tata Diospa mandunpi yaykunaykichita. Aypa runakuna sukaman munashpa sinchikushpa padesishpa yaykuykansapa. 17Kay allpa chay sielu kulluptinpish Tata Dioska killkadunpi tukuy rimashkanta ruranka. 18Chaymanta Jesus willarkansapa: —Kankunaka yuyankichi warmikichita wishchushpaykichika mana uchallikuykanaykichita. Chayta yuyashpaykichika kikikichilla llullachinakuykankichi. Warmikichita wishchushpa chikan warmiwan kasarashpaykichika uchallikuykankichimi. Chaymanta chay wishchudu warmiwan kasarak runapish uchallikuykan. 19Jesuska chikan ejempluta willarkansapa: —Suk tukuy layayuk runa tiyarkan. Chay runaka sukaman allima llachapanta mudakuk. Tukuy diya allima fiestakunata rurak. 20Chaymanta tiyarkan suk mana nimayuk runa. Paypa shutin karkan Lasaro. Lasaroka kiri likidu karkan. Payka tukuy diya tiyarik chay aypa kullkiyuk runapa wasin punkupi. 21Chay kiri likidu runa sukaman mikunayak tukuy layayuk runapa mesanmanta urmachidukunata. Chay punkupi tiyaridu kaptin allkukuna kirinkunata llakwapuksapa. 22Suk diyana chay Lasaroka wañurkan. Tata Diospa angelninkuna payta pusharkansapa Abrahamwan sielupi kawsananpa. Chaymanta chay aypa kullkiyuk runapish wañurkanna. Paytaka pamparkansapa. 23Chay runaka rirkan mana tukuyniyuk nina rawrakman. Chaypi sukaman padesiykashpa karumanta kawarkan Lasarota Abrahamwan tantallata. 24Payta kawashpana sinchita rimashpa Abrahamtaka willarkan: “Tatayni Abraham, llakichiwashpa Lasarota willapay shamunanpa kalluyni puntata suk tipi yakuwan ñuyuchipak. Ñukaka kay ninapi sukamanmi padesiykani.” 25Chashna willaptinna Abrahamka willarkan: “Wambrayni, allita yuyay allpapi kawsashkaykita. Kan sukaman allita kawsashkanki. Kay Lasaroka allpapi kawsashpa sukaman yarkarkan sukaman padesirkan. Kunanka payka kushikuykan. Kanka sukaman padesiykanki. 26Chaymanta tiyan suk manllayba rarka ama ni pi pasananpa. Chayrayku kanman Lasaroka mana atipanchu riyta. Nima kanpish atipankichu kayman chayamuyta.” 27Chashna willaptinna chay tukuy layayuk kashka runaka willarkan: “Tatayni Abraham, roygayki Lasarota kachanaykipa tataynipa wasinman. 28Payta kachaptiki pichka wawkinikunata yachachinmansapa ama ñukashina kay mana tukuyniyuk ninaman shamunankunapa.” 29Chashna willaptinna Abrahamka willarkan: “Paykunapa tiyan Moisespa killkadunkuna. Chay killkadunkunapi willashkankunata kasuchunsapa.” 30Chaypina chay runaka aynirkan: “Ariya tata Abraham, chay wawkinikuna mana Moisespa killkadunta kasunayansapachu. Ichara suk wañudu runa kashkan kawsamushpa yachachikuk riptin kreyikunmansapa.” 31Chaypina Abrahamka willarkan: “Chay wawkikikuna mana Moisespa nima alli yachachikuk runakunapa yachachikunanta kasunayansapachu. Chashnashina mana nima kreyinkasapachu suk wañudu runa kashkan kawsamushpa riptin yachachikuk.”


text: 1Jesusmi yacharurqa fariseokunapa rimasqanta. Paykunam nirqa: —Juanmantaqa Jesustam aswan achka runakuna qatichkan chaymi masta bautizachkan —nispa. 2Manam Jesuschu bautizarqaqa aswanqa discipulonkunam. 3Chay rimasqankuta yacharuspanmi Judea lawmanta Jesus kutikurqa Galileaman. 4Kutispanmi Samaria lawninta pasanan karqa. 5Chaymi chayarurqa Sicar sutiyoq llaqtaman. Chaypim kachkarqa churin Joseyman qosqan Jacobpa chakran. 6Chaypim karqa Jacobpa pozon. Jesusmi richkaspan pisiparuspan tiyaykurqa pozopa waqtanpi yaqa chawpi punchawta. 7Samaria law warmi yaku horqoq hamuruptinmi Jesus nirqa: —Yakullayki mamáy —nispan. 8Discipulonkunaqa manam chaypiñachu karqaku llaqtaman mikuy rantiq risqankurayku. 9Chay Samaria law warmim Jesusta nirqa: —Judio kachkaspaykiqa ¿imanasqataq ñoqa samaritanataqa yakuta mañawanki? —nispa. Judiokunaqa manam rimanakuqkuchu Samariapi kaqkunawanqa. 10Chaymi Jesus payta nirqa: —Sichum reqsiwaq Diospa qokuyninta chaynataq pim yaku mañakusuqnikita hinaspaqa ñoqatachá mañakuwankiman kawsachikuq yakuta hinaptinqa qoykimanmi —nispa. 11Hinaptinmi chay warmiñataq ñirqa: —Señor, manataq imaykipas kanchu yaku horqonaykipaqqa, pozopas ukuraqtaq. ¿Maymantataq qowankiman chay kawsachikuq yakutaqa? 12Ñawpa abueloyku Jacobmi saqewarqaku kay pozotaqa. Kay pozomantam tomaq kikinpas churinkunapas chaynataq animalninkunapas. ¿Icha paymantapas aswan munayniyoqchu qamqa kanki? —nispa. 13Chaymi Jesusñataq nirqa: —Pipas kay yaku tomaqqa mosoqmantam yakunayachikunqa. 14Ñoqapa yaku qosqay tomaqmi ichaqa haykapipas mana yakunayachikunqachu. Chay yaku qosqayqa toqyaq yaku hinam rikurinqa runapa ukunpi hinaspam qonqa wiñay kawsayta —nispa. 15Chaymi warmiñataq nirqa: —Señor, qoykuwayá chay yakuta manaña yakunayachikunaypaq, chayna kaptinqa manañach hamusaqchu yaku horqoq —nispa. 16Hinaptinmi Jesus nirqa: —Qosaykita qayamuspayá hamuychik kuska —nispa. 17Chaymi warmiñataq nirqa: —Manam kanchu qosayqa —nispa. Chaymi Jesus nirqa: —Arí, allintam ninki “Manam kanchu qosayqa” nispayki. 18Pichqañam karqa qosaykiqa, kunan kaqwanñataqmi uywanakuchkanki, arí chay nisqaykiqa cheqapmi. 19Chaynata niptinmi warmiñataq ñirqa: —Señor, Diosmanta willakuqchusmi qamqa kasqanki. 20Ñawpaq abueloykum Diosta yupaycharqa kay moqopi, judiokunañataqmi ninkichik Jerusalenpim yupaychanaqa —nispa. 21Hinaptinmi Jesus nirqa: —Creeway mamáy, hamuq punchawpiqa Dios Taytataqa yupaychankichik manam kay moqopichu nitaq Jerusalenpichu. 22Samaria law runakunaqa yupaychankichik mana yachastinmi, ñoqaykum ichaqa yupaychaniku reqsisqaykuta, salvakuqqa hamun judio casta runakunamantam. 23Ichaqa hamuchkanmi punchaw, ñam chayamuchkanña, cheqap yupaychaqkunaqa Dios Taytatam cheqap espiritupi yupaychanqaku. Paymi chaynata munan llapa yupaychaqninkuna rurananta. 24Diosqa Espiritum, chaymi yupaychaqninkunapas yupaychananku cheqap espiritupi. 25Chaymi warmiñataq nirqa: —Yachanim Cristo nisqanku Mesias hamunanta, pay hamuspanmi lliwta willawanqaku —nispa. 26Jesusmi nirqa: —Kay rimapayaqnikim Mesiasqa kani —nispa. 27Chaynata rimachkaptinkum discipulonkuna chayaramurqaku hinaspam admirakurqaku warmiwan rimaqta qawaykuspanku, ichaqa manam mayqanninkupas nirqakuchu: “¿Imatataq tapuchkanki?” nispaqa otaq “¿imanasqataq warmiwanqa rimachkanki?” nispaqa. 28Warmim puyñunta saqeruspan kutirirqa llaqtaman hinaspam willarqa runakunaman: 29—Rispa qawamuychik, huk runam tukuy ima rurasqayta niykuwan, ichapas payqa Cristo —nispa. 30Chaymi llaqtamanta runakuna rirqaku Jesuspa kasqanman. 31Discipulonkunañataqmi ruegarqa Jesusta: —Mikuykuy —nispanku. 32Jesusñataqmi nirqa: —Ñoqapaqa kachkanñam mikunayqa qamkunapa mana yachasqaykichik —nispa. 33Discipulonkunañataqmi tapunakurqaku: —¿Pitaqcha aparamunman karqa mikuyta? —nispanku. 34Jesusmi nirqa: —Chaytaqa rurachkani kachamuwaqniypa munasqanta ruraspaymi hinaspa kamachisqanta tukuspaymi. 35Qamkunam ninkichik: “tawa killaraqmi faltachkan cosechapaq” nispa, ichaqa ñoqam nikichik, qawariychik tarpusqakunata, ñam kachkan poqosqaña cosechanapaq. 36Cosechapi llamkaqkunapas chaskinqañam pagonta, paykunam huñunqaku wiñay kawsaypaq cosechata chaymi kusikunqa tarpuqpas chaynataq rutuqpas. 37Runakunaqa cheqaptam ninku: “Tarpuqqa hukmi, hukñataqmi cosechaq” nispa. 38Ñoqam kacharqaykichik mana llamkasqaykichik kaqta cosechanaykichikpaq, hukkunamá llamkarqaqa, qamkunañataqmi paykunapa llamkasqanta tukupankichik. 39Chay Samaria law runakunam achkaq iñirqaku Jesusman: “Tukuy ima rurasqaytam niykuwan” nispa chay warmi nisqanrayku. 40Samaria law runakuna hamuspanmi Jesusta ruegarqaku paykunawan qeparinanpaq, chaymi Jesus paykunawan karqa iskay punchaw. 41Jesuspa rimasqanta uyarispankum aswan achkaraq iñirqaku. 42Chay warmitam nirqaku: —Manam qampa nisqallaykiwanñachu iñinikuqa aswanqa kikiykuñam uyariykuniku hinaspam yachaniku payqa cheqaptapuni kay pachapi runakuna salvaq kasqanta. 43Jesusmi Samaria lawpi iskay punchaw karuspan Galilea lawman rirqa. 44Jesusmi niq: —Diosmanta willakuqtaqa kikinpa llaqtanpiqa manam allintaqa chaskinmankuchu —nispan. 45Galilea lawman chayaruptinkum chaypi runakuna kusikuywan chaskirqaku. Jerusalen Pascua Fiestaman riqkunam rikumurqaku fiestapi Jesuspa tukuy imakunapas rurasqanta. 46Jesusmi kutirqa Galilea lawpi kaq Cana llaqtaman, chay llaqtapim ñawpaqta yakuta vinoyarachirqa. Capernaum llaqtapim karqa reyta yanapaq runa, paypa churinmi onqorqa. 47Chaymi Judea lawmanta Galileaman Jesuspa chayaramusqanta yacharuspan rirqa churin sanoyachinanpaq ruegakuq, chay onqoqqa ñam wañunayachkarqaña. 48Jesusmi nirqa: —Qamkunaqa manam creewaqchikchu admirakuypaq milagrokunata mana rikuspaykichikqa —nispa. 49Hinaptinmi reypa yanapaqninñataq nirqa: —Hakuchikyá manaraq churillay wañuruchkaptin —nispa. 50Jesusmi nirqa: —Ripukuyñayá, churikiqa sanoyarunñam —nispa. Chay runam Jesuspa nisqanta creespan ripukurqa. 51Wasinman hichpaykuchkaptinmi sirvientenkuna taripaykamuspan nirqa: —Churikiqa sanoyarunñam —nispa. 52Chaymi tapurqa: —¿Imay horatataq sanoyarurqa? —nispa. Chaymi nirqaku: —Qayna punchaw doce waqtaytam calenturan chinkarurqa —nispa. 53Chaymi taytan yuyarirurqa chay horatapuni Jesuspa nisqanta, paymi nirqa: “Churikiqa sanoyarunñam” nispa. Chaymi payqa llapallan aylluntin Jesusman iñikurqa. 54Kay iskay kaq milagrotaqa rurarqa Judeamanta Galileaman Jesus rispanmi.


text: 1Chay punchawkunapim wakin runakuna Judeamanta Antioquiaman rispanku yachachiyta qallaykurqaku llapa mana judio kaq iñiqkunata: —Salvasqa kanaykichikpaqqa Moisespa kamachikusqanman hinam señalasqa kanaykichik —nispa. 2Chaymi Pablowan Bernabey paykunawan llumpayta atipanakurqaku. Hinaptinmi iñiqkuna akllarqa Pablotawan Bernabeyta Jerusalenman rispa apostolkunawan hinaspa ancianokunawan chay asuntomanta rimamunankupaq, akllarqakutaqmi paykunamanta wakin iñiqkunatapas. 3Antioquia llaqtapi kaq iñiqkunapa kachasqanmá Jerusalen llaqtaman rirqaku, ristinmi pasarqaku Fenicia lawninta hinaspa Samaria lawninta, chay lawkunapim willakurqaku mana judio kaq runakunapas Diosmanña iñikusqankuta. Hinaptinmi iñiqkunañataq llumpayta kusikuqku. 4Pablowan Bernabey Jerusalenman chayaruptinkum llapallan iñiqkuna, apostolkuna hinaspa ancianokuna allinta chaskirqaku, chaymi Pablowan Bernabeyqa paykunamanpas willarqaku paykunawan tukuy imata Diospa ruramusqanmanta. 5Ichaqa Jesucristoman iñiq wakin fariseokunam sayarispanku nirqaku: —Mana judio kaq iñiqkunapas señalasqam kananku hinaspam yachachina Moisespa kamachikuyninkunata kasukunankupaq —nispa. 6Chaymi huñunakurqaku apostolkuna, iñiqkuna hinaspa ancianokuna chay asuntomanta rimanankupaq. 7Llumpayta atipanakuptinkum Pedro sayarispan nirqa: —Wawqeykuna, yachasqaykichikpi hinam qamkunamanta Dios akllawarqa Jesucristomanta allin noticiata mana judio kaqkunamanpas willakunaypaq chaynapi paykunapas iñikunankupaq. 8Llapa runakunapa sonqon reqsiq Diosninchikmi paykunamanpas Chuya Espirituta qorqa ñoqanchikman hina, chaynapim qawachiwarqanchik paykunatapas chaskisqanta. 9Diosqa manam ñoqanchikmanpas nitaq paykunamanpas sayapakunchu aswanqa payman hapipakuptinkum sonqonkuta chuyanchaykun. 10¿Imanasqamá Diostaqa piñachichkankichik? Iñiqkunamanmi llasaq qepita churkuchkankichik ñoqanchikpapas hinaspa abuelonchikkunapapas mana apay atisqanchikta. 11Yachasqanchikman hinaqariki Señor Jesus favorecewaptillanchikmi Diosqa salvawanchik ñoqanchiktapas chaynataq paykunatapas. 12Chaynata Pedro rimaruptinmi lliw upallaruspanku Bernabeytawan Pablota uyarirqaku, paykunam willakurqaku Diospa qosqan atiywan mana judio kaqkunapipas admirakuypaq milagrokuna ruramusqankumanta. 13Paykuna willakuyta tukuruptinñataqmi Jacobo nirqa: —Wawqeykuna, uyariykuwaychik. 14Simon Pedrom willaruwanchik mana judio kaqkunatapas Dios watukuykusqanta chaynapi paykunamantapas runankunata akllaykunanpaq. 15Chaykunaqa tupanpunim Diosmanta willakuqkunapa qellqasqanwan. Bibliam nin: 16“Kaykuna pasaruptin kutimuspaymi Davidpa castanta huktawan sayarichisaq. Wasi tuñiruptin perqaq hinam huktawan rurasaq 17chaynapi wakin runakunapas hinaspa sutiywan sutichasqa mana judio kaqkunapas ñoqa Señorta maskawanankupaq. 18Ñoqa Diosmi ñawpaqmantapuni reqsichini kay rurasqaykunata.” 19—Ñoqapa piensasqayman hinaqa Diosman iñikuq mana judio kaqkunataqa amañayá iskayrayachiychikchu. 20Paykunamanqa qellqasunchik kaynatayá: “Amam mikunkichikchu taytacha-mamachakunaman ofrecesqa aychataqa, amam huchapakunkichikchu, amam mikunkichikchu yawartaqa nitaq yawarpa pasasqan aychatapas” nispa. 21Ñawpaq tiempokunamantaraqmi lliw llaqtakunapi Moisespa leynintaqa yachachinku sapa samana punchawpi judiokuna huñunakunanku wasikunapi leespanku. 22Chaynata Jacobo rimaruptinmi apostolkunawan ancianokuna hinaspa lliw iñiqkuna “allinmi” nispa paykunamanta akllarqaku Barsabaswan sutichasqanku Judasta hinaspa Silasta chaynapi Pablowan hinaspa Bernabeywan kuskata Antioquia llaqtaman kachanankupaq. Judas Barsabaswan Silasqa iñiqkunapi dirigentekunam karqaku. 23Paykunawanmi apachirqaku kayna niq cartata: Apostolkunam iñiqmasinchik ancianokunapiwan rimaykamuykiku Antioquia llaqtapi kaq, Siria lawpi kaq hinaspa Cilicia lawpi kaq mana judio kaq wawqe-panikunata. 24Yachanikum ñoqaykuwan kaqkunamanta wakin runakuna mana kamachichkaptiyku qamkunaman hamusqanta. Paykunam yachachikuyninkuwan pantachisuspaykichik iskayrayachisurqankichik: “Señalachikuychik hinaspa Moisespa kamachikusqankunata kasukuychik” nispanku. 25Chaymi lliwchayku tanteanakuruspayku akllarqaniku runakunata chaynapi kuyasqanchik Bernabeywan hinaspa Pablowan qamkunaman hamunanpaq. 26Paykunaqariki wañuytapas mana manchakuspam Señorninchik Jesucristota servinku. 27Kachamusqayku Judaswan Silasmi qamkunaman qellqamusqaykuta willasunkichik. 28Chuya Espiritupa yanapakuyninwanmi piensaruniku sasa kamachikuykunataqa qamkunaman ama qonaykupaq, kamachimuyniykuqa kaykunallatam: 29Amam mikunkichikchu taytacha-mamachakunaman ofrecesqa aychataqa, amam mikunkichikchu yawartaqa nitaq yawarpa pasasqan aychatapas, amataqmi huchapakunkichikchu. Allinpunim kaykunata kasukuptikichikqa. Qamkunañayá allinlla. 30Chay riqkunam despedikuspanku Antioquia llaqtaman pasarqaku. Chaypim llapa iñiqkunata huñuruspanku cartata qorqaku. 31Iñiqkuna leeruspankum sonqonku tiyaykuptin llumpayta kusikurqaku. 32Hinaptinmi Judaswan Silas Diosmanta willakuq kasqankurayku sumaqllataña rimaspa iñiqkunata kallpancharqaku chaynapi qaqa hina sayanankupaq. 33Chaypi unay punchawkuna karuptinkum: “Qamkunañayá allinlla” nispa iñiqkuna aviarqaku chaynapi Jerusalenmanta kachamuqkunaman kutikunankupaq. 34Silasmi ichaqa quedakurqa. 35Pablowan Bernabeypas Antioquia llaqtapim quedakurqaku hinaspam wakinkunapiwan Diospa palabranta yachachispanku Jesucristomanta allin noticiata willakurqaku. 36Llumpay unaymantam Bernabeyta Pablo nirqa: —Huktawanyá kutisun Jesucristomanta willakusqanchik llaqtakunaman chaynapi llapa iñiqkunapa imaynam kasqanta qawaykamunanchikpaq. 37Chaymi Bernabey munarqa Marcoswan sutichasqa Juanta pusanankupaq. 38Pabloñataqmi mana munarqachu Juanqa punta viajenkupi Panfilia lawmanta kutikuspa paykunawan mana risqanrayku. 39Llumpayta piñanakuspam iskayman rakinakururqaku, Bernabeymi Marcosta pusarikuspan buquepi pasarqa Chipre lawman. 40Pabloñataqmi compañaqninpaq Silasta akllaykurqa chaynapim Señorpa favorninta iñiqkuna mañaykapuptin pasakurqaku. 41Llapa iñiqkunata kallpanchastinmi rirqaku Siria lawninta hinaspa Cilicia lawninta.


text: 1Darío iskay wataña rey kashajtin, sojta kaj killamanta ñawpaj kaj p'unchaypi, Tata Diosqa parlarqa Hageo profetanejta Judapi kamachej Salatielpa churin Zorobabelman, Josadacpa churin Josueman ima, mayqenchus sacerdotespa kurajninku karqa, chayman. 2Tukuy Atiyniyoj Tata Diosqa kay jinata nerqa: Kay runasqa nishanku manaraj tiempochu kasqanta Temployta watejmanta ruwanapajqa, nispa. 3Chantá Tata Diosqa profeta Hageonejta ajinata parlarqa: 4Qankuna sumaj ruwasqa wasispi tiyakunaykichejpajqa tiempochu kashan? Temploytajrí thuñisqallaraj kashan. 5Noqa Tukuy Atiyniyoj Tata Diosmin niykichej: Allinta reparakuychej kawsasqaykichejta. 6Qankunaqa ashkhata tarpunkichej, pisitataj oqharinkichej. Mikhunkichej, manataj sajsakunkichejchu. Ujyankichej, chaywampis ch'akichikullankichejpuni. P'achata churakunkichej, manataj q'oñikunkichejchu. Jornaleropis ganakusqantaqa jusk'u wayaqallaman jallch'an. 7Noqa, Tukuy Atiyniyoj Tata Diosmin ujtawan niykichej: Allinta reparakuychej imaynatachus kawsasqaykichejta. 8Lomasman rispa, kurkusta apamuychej, watejmantataj Templota ruwaychej. Noqataj chaypi kusisqa kasaj, jatun kayniypa k'anchaynintataj rikuchisaj. 9Qankuna ashkhata mask'ankichej, pisitataj tarinkichej. Wasisniykichejpi waqaychasqasniykichejtataj ujta phukuspalla apakapusaj. Imarayku? Wasiy thuñisqa tarikusqanrayku, qankuna wasisniykichej sumaj ruwasqa kanallanmanta yuyasqaykichejraykutaj. Noqa Tata Diosmin chaytaqa nini. 10Chaynejta mana paramunchu, jallp'apis mana poqonchu. 11Noqaqa mana parachimunichu pampasman, orqosmampis, trigo chajrasman, uva huertasman, olivo sach'asman, tukuy chajrasman, runasman, animalesman, tukuy ima ruwasqasninkumampis, nispa nerqa Tata Diosqa profeta Hageonejta. 12Chantá Zorobabel, Josué, jinallataj tukuy runaspis manchachikorqanku Tata Diospa parlasqanta uyarispa Hageo profetanejta, mayqentachus Tata Dios payta kamacherqa willarananta, chayta. 13Chaypachataj Tata Diospa kachan Hageoqa paykunaman parlarqa Diospa sutimpi kay jinata: Tata Diosqa nin: Noqa cheqamanta niykichej: Noqa qankunawan kashani, nispa. 14Ajinata Tata Diosqa sonqocharqa Zorobabelta pay Judapi kamachishajtin, ajinallataj sacerdotespa kurajninku Josuetapis, chay llajtapi kaj tukuynin runastawan. Chantá Tukuy Atiyniyoj Señorninku Tata Diospa Templonta watejmanta ruwayta qallarerqanku, 15Darío iskay watastaña rey kashajtin, sojta killamanta iskay chunka tawayoj kaj p'unchaypi.


text: 1Señor Diosqa nillawarqantaqmi: Rillaytaq, hinaspa warmiykita wakmanta munakamuy, wasanchaqña, wak qhariyoqña kan chaypas. Ahinatan ñoqa Señor Diosqa Israel runakunata munakuni, paykunaña wak dioskunaman kutirikapunku chaypas, chay dioskunaman pasas t'antakunata haywayta munanku chaypas, nispa. 2Hinaqtinmi payta rantikurqani chunka phisqayoq qolqewan, huk fanega kuskannin cebadapiwan. 3Hinaspan payta nirqani: Qanmi unayta ñoqawan tiyanki, aman rabona warmichu kanki, amallataq wak qhariwanpas puñunkichu, ñoqapas qanllawanpunin kasaq, nispa. 4Unaymi Israel runakunaqa mana reyniyoq mana umalliyoq kanqaku, manan kanqachu sacrificiokunapas, yupaychana saywa ruminkupas, Diospa munayninta watunankupas, wasi idolonkupas. 5Chay qhepatataqmi Israel runakunaqa kutimunqaku, hinaspan Señor Diosninkuta reyninku Davidtawan maskhanqaku. P'uchukay p'unchaykunapin manchakuywan Señor Diosman asuykunqaku, paytaqmi paykunata saminchanqa.


text: 1Cay patsachö Diospa Tsurin Señor Jesucristo cawangantam atscag runacuna gellgayayta munayargan. 2Tsay gellgayanganga discïpuluncuna yachatsimangantsicnöllam. Paycunam Señor Jesucristowan pagta purirnin, gallanganpita wiyashga y ricashga car, Diospa Palabranta willacur rasumpa servignin cayan. 3Tsaymi nogapis discïpuluncuna yachatsicuyanganta wiyarnin gellgayangancunata leyishga car, gallananpita llapanta allipa musyarnin, alläpa cuyay respetashga Teofilo gamman llapan shumag musyangäta gellgamü. 4Tsaynöpam gampis cayta leyirnin següru musyanqui, yachatsiyäshungayqui rasumpa alli canganta. 5Judea provinciachö Herodes rey caycaptinmi, juc sacerdöti Zacarias shutiyog cargan y warminpanam Isabel shutin cargan. Ishcanpis Dios Yayata servig unay sacerdöticunapa ayllun: Zacarias Abiaspa, Isabelna Aaronpa. 6Ishcanpis Dios Yaya mandacungancunata firmi cäsucurmi, alli rurag cayargan. 7Pero manam wamrancuna cargantsu, Isabel gollog captinmi ishcanpis yashgayäcushgana cayaptin. 8Tsaypitanam juc cuti Zacariasta, sacerdötimajincunatawan templuchö Dios Yayata serviyänan töcargan. 9Costumbrincunamannö sacerdöticuna sortiyayaptinmi, Zacariasta töcargan altarchö incienciuta goshnïtsinanpag. Tsaymi templuchö ruri sagrädu cuartuman yaycurgan. 10Tsay cuartuchö incienciuta goshnïtsinganyagnam, wagtachö atscag runacuna Dios Yayata adorarnin mañacur caycäyargan. 11Tsaynö caycaptinnam, incienciuta goshnïtsiyänan altarpa derëchucag lädunchö Dios Yaya cachamungan angel yuripurgan. 12Angelta ricaycurnam, Zacarias alläpa mantsacar ni imanö caytapis puedirgantsu. 13Pero angelnam nirgan: “Zacarias, ama mantsacaytsu. Dios Yayam wiyashga mañacungayquicunata. Warmiqui Isabelchömi juc ollgo tsuriqui yuringa. Paypa shutinmi ‘Juanta’ churanqui. 14Tsuriqui yurisquiptinmi, alläpa cushicunqui y waquincunapis alläpam cushicuyanga. 15Dios Yayapa puntanchöpis mas alli rurag runam canga. Manam imaypis vïnotawan washcuta ni juc machätsicug trägucunata upyangatsu, manarag yuringanpita Espïritu Santowan cashgana car. 16Pay yachatsicuptinmi, Dios Yayata atscag Israel runacuna yapay cäsuyanga. 17Diospa Tsurin shamunanpagmi, Espïritu Santopa poderninwan unay profëta Elíasnö willacunga. Tsaynö yachatsicuptinmi, taytancunawan tsurincuna alli päsacuychö cawayanga. Puntata mana cäsugcunam, Dios Yayapa yachayninwan imaycatapis allillata rurarnin cäsucuyanga. Tsaynöpam runacuna listuna cayanga, Dios Yayapa Tsurinta alli chasquiyänanpag.” 18Zacariasnam angelta tapurgan: “¿Imanötan tsay nimangayqui canga? Nogaga alläpa auquinnam cä y warmïpis chacwannam.” 19Angelnam nirgan: “Nogaga Angel Gabrielmi cä, Dios Yayapa puntanchö servignin. Paymi cachamashga gamta cay alli noticiata willanagpag. 20Dios Yaya dispöningan tiempuchömi tsuriqui rasumpa yuringa. Pero mana criyimangayquipitam, asta tsuriqui yuringanyag parlayta puedinquitsu” nir. 21Tsaynö angel parlapanganyagnam, wagtachö runacuna Zacariasta shuyarar niyargan: “¿Imanöparag sas yargamuntsu?” nir. 22Zacarias yargosquirnam, shimin mana pashtaptin parlayta puedirgantsu. Runacunanam ninacuyargan: “¡Ruri templuchöchi Dios Yaya imatapis ricätsishga!” Zacariasnam parlayta mana puedirnin, sëñasllapa willacurgan. 23Templuchö serviyta ushasquirnam, wajinman cuticurgan. 24Tsaypitanam warmin Isabel geshyag cargan. Pitsga quillam wajillanchö cacurgan. 25Tsaymi nirgan: “Dios Yaya munaptinmi caynö geshyag caycä. Cananga rasumpa cuyacuynintam musyatsimashga, mananam runacuna, ‘Mana wachacug warmi’ nir, musyapäyämanganatsu.” 26Isabel sogta quillayog geshyag caycaptinnam, angel Gabrielta Dios Yaya cachamurgan Galileachö Nazaret marcaman, 27María niyangan virgenman. Tsay jipashga casarananpag parlashganam cargan, unay rey Davidpa ayllun José shutiyogwan. 28Angelnam María caycanganman yurisquir nirgan: “¡Cushicuy, María! ¡Dios Yayapa alläpa cuyay acrashganmi canqui! Quiquin Diosmi gamwan caycan.” 29Tsaynö angel niptinnam, María mantsacar shongollanchö nirgan: “¡Imanirtan tsaynö angel niman!” nir. 30Angelnam nirgan: “María, ama mantsacaytsu. Dios Yayam cuyarniqui gamta acrashushcanqui. 31Tsaymi geshyag canqui. Wawayqui yurisquiptinnam, shutin churanqui Jesústa. 32Paymi alläpa poderöso canga, cieluchö japallan poderöso Dios Yayapa rasumpa Tsurin car. Paypa unay awilun Davidta mandacug rey churayangannöllam, Señor Jesucristotapis quiquin Dios Yaya mandacug rey cananpag churanga. 33Israel runacunapa mandacug reyninmi imayyagpis canga. Tsaymi paypa Mandacuy Reynonga ni imaypis ushacangatsu.” 34Tsaypitanam angelta María tapurgan: “¿Imanötan tsay nimangayqui canga, nogaga manarag piwanpis täcuptïga?” 35Angelnam nirgan: “Espïritu Santom gamman shamurnin, juc wamrata camanga Dios Yayapa poderninwan geshyag canayquipag. Tsay Santo wawayquim cieluchö alläpa poderöso Dios Yayapa Tsurin canga. 36Musyay, prïmayqui Isabelpis chacwan cayninchörag sogta quillana geshyag caycanganta, ‘mana wachacug warmi’ nicäyaptinpis. 37Tsaymi Dios Yayapagga ni imapis ajatsu.” 38Maríanam nirgan: “Nogaga Dios Yayapa servigninmi callä. Gam nimangayquinö callätsun.” Tsaypitam angel aywacurgan. 39Tsaypitanam María saslla alistacusquir, Judea marcapa jallganchö prïman Isabelcagta aywargan. 40Zacariaspa wajinman yaycusquirnam prïman Isabelta tarisquir saludargan: “¿Yamayllacu caycanqui prïma?” nir. 41María tsaynö rimaycusquiptinmi, Isabelpa pachanchö wamra cushicurnin cuyurgan. Isabelnam Espïritu Santopa poderninwan 42jinchipa nirgan: “¡Llapan warmicunapitam Dios Yaya gamta cuyashurniqui bendisar acrashurgoyqui y wawayquipis bendïtom! 43¿Pitan nogalla cä, Señorlläpa maman watucaycallämänanpag? 44Rimaycamangayquita wiyasquiptïmi, pachächö wamra cushicurnin cuyurgon. 45Dios Yaya nishungayquim rasumpa cumplinga. Tsayta criyirmi, ¡alläpa cushishga cawacunqui!” nir. 46Maríanam nirgan: “Dios Yayatam llapan shongöwan alläpa alabä. 47Salvamagnï Dios Yayapagmi yarpaynïchöpis alläpa cushicü. 48Umilde alli shongoyog servignin cangätam ricämashga. Cananpitaga llapan runacunam cushishga willanacuyanga, Dios Yaya alläpa cuyamarnï acramanganta. 49Dios Yayam poderöso cayninwan nogapag llapan allicunata rurashga. Payga Santo carmi, alläpa alli. 50Mandacuynincunata respetarnin cäsucugcunatam llaquipanga. Tsaynöllam llapan mirag aylluncunatapis llaquipanga. 51Poderöso cayninwanmi imayca ajacunatapis ruran. Orgullöso allitucugcunatam mana välegpag churan. 52Mandacugcunatam mandacuyanganpita gargosquir, jormal alli shongoyogcunata mandacuyänanpag churargan. 53Wactsacunatanam llapan alli imaycancuna juntanganyag garaycurgan. Pero rïcucunataga mana imannagtan aywacuyänanpag dëjashga. 54Servignin Israel runacunatam llaquiparnin yanapargan. Tsaynöllam llaquipäcuyninwan cuyacuynintapis gongargantsu, 55unay awiluntsic Abrahamta äninganta yarpasquirmi, paypita mirag ayllun awiluntsiccunata imayyagpis yanapanga.” 56Tsaychö María priman Isabelwan quimsa quilla pärasquirnam, wajinman cuticurgan. 57Tsaypitanam Isabelpa quillan pagtasquiptin, juc ollgo wamrata geshyacurgan. 58Tsayta vecïnuncunawan aylluncuna musyasquirmi, Isabelman aywar alläpa cushicuyargan, “Dios Yayam llaquiparnin wawan garaycushga” nir. 59Tsay wamra semänayog caycaptinnam, pengayninchö señalatsiyargan. Tsaychönam taytan Zacariaspa shutinta churayta munayargan. 60Mamannam, “¡Manam! Shutinga Juanmi canga” nirgan. 61Pero runacunanam niyargan: “¿Imanir? ¡Alluyquicunachöga manatsag ni pipis Juan shutiyogga cantsu!” 62Tsaynö nirmi, Zacariasta sëñasllapa tapuyargan: “¿Tsuriquipa shutin imatatan churanqui?” nir. 63Zacariasnam ichic tablata macyayänanpag mañasquir, “Shutinga Juanmi canga” nir, gellgargan. Tsayta liyisquirnam tsaychö runacuna mantsacashga cayargan. 64Tsaypitanam Zacarias jina öra parlarnin gallaycurgan, Dios Yayata alabarnin. 65Tsaychö llapan vecïnuncunam alläpa mantsacashga cayargan. Tsaymi maytsay Judea jallga estanciacunachö runacuna mantsacashga parlapacuyargan, tsay llapan päsangancunata. 66Tsayta runacuna wiyasquirnam yarpachacur tapunacuyargan: “Tsay wamraga ¿imanöpagrag canga?” Dios Yayapa alläpa cuyacuy poderninwan caycarga. 67Tsaypitanam taytan Zacarias, Espïritu Santopa poderninwan nirgan: 68“¡Israel marcamajïcunapa Diosninta agradëcicur llapantsic alabashun! Paymi shamurnin yanapamarnintsic rasumpa salvamashcantsic. 69Shamurnin salvamänapagmi Dios Yayapa servignin unay rey Davidpa ayllunchö, juc poderöso Salvador yurinanpag caycan. 70Tsay Salvador yurinanpagmi Diosnintsic änicurnin, unay willacug profëtancunatawan willacatsirgan. 71Conträmarnintsic chiquimagnintsiccunapa maquinpitam jorgor salvamashcantsic. 72Unay aylluntsiccunata llaquiparmi, tsay sagrädu änicunganta Dios Yaya canan yarpar cumplinga. 73Unay awiluntsic Abrahamtam Dios Yaya jurarnin nirgan: ‘Diosmi cä. Äningagtam imaypis cumplishag’ nir. 74Tsaymi chiquimagnintsiccunapa maquinpita salvamäshun, Payllatana mana mantsacur servinapag. 75Pay munangannö allicunallata rurarnin, llapan cawaynintsicchö jutsannag shumag servishun. 76Gam llullu wamrallä, cieluchö poderöso Dios Yayapa willacug profëtanmi canqui. Diospa Tsurin shamunanpagmi, puntata aywarnin runacunata alistarnin prevenir willacur, 77ninqui: ‘Israel runacuna jutsa rurayangayquicunapitam, Dios Yaya perdonar salvayäshunqui.’ 78Poderöso Dios Yayaga alläpa cuyacuyninwanmi llaquipämantsic. Tsaymi yurinanpagna caycan Dios Yayapa Tsurin, imayca rupay yargamugnörag llapanman actsicyar cielupita yachatsimänapag. 79Llapan runacuna tutapaychönö imaypis wañuyta mantsacurnin, cawaycagcunatam imayca actsicyagnörag yachatsinga. ¡Tsaymi quiquin Dios Yaya cushicuy nänipa pushamäshun, shumag alli päsacuychö cawacunapag!” 80Tsaypitanam Juan wiñarnin, criyicuyninchö mas firmi tsaracur imaycacunatapis allicunallata rurargan. Tsaynöllam tsunyacunachö täcurgan, Israel runacunata manarag llapanpa puntanchö willacurnin.


text: 1Chaura sacerdöticunapa mas mandagninga Estebantam cay nin: “¿Cay runacuna razoncagtachu nircayäshunqui?” 2Niruptin payga cay ninmi: “Taytäcuna, wauguëcuna, chaytaga casquitam nircayäman, antis shumag mayapäcamay: Alisca ali Diosga unay taytanchi Abrahamta ricäparura Mesopotamia ningan nacionchru yachrayaptilanmi, manaragsi Haranman aywamuptilanmi. 3Chaypin Diosga Abrahamta cay niram: ‘Cay Caldea marcaypita, jinaman lapan aylluycunapita aywacuy. Nogam reguechishay maychru yachranaypagsi’. 4Chaura Tayta Dios ningannuylam Abrahamga Caldea marcanpita Haranman aywacura yachrag. Chay Haranchru yachrayaptinmi Abrahampa taytan wanurura. Chaypitaran Diosga Abrahamta pushamura cay yachrayanganchicagman. 5Nätan Diosga caychru manam Abrahamta gorachu quiquin cananpag ni juc chraqui jaruyuylatas. Chaypin Abrahampa churin manaragsi cayaptinmi. Diosga ‘Castay aywagtam cay yachrayangaycagta goshag’ nira. 6Chaypitas Tayta Diosga cay niraran: ‘Castaycuna juclä caru nacionchrümi yachranga. Chaychrümi magasha, jinaman juc rantisha runatanuysi chruscu pachrac watantin uryachisha capäcunga. 7Nätan nogaga cunchuchishagmi chay nacionchru runacunataga. Chaypitaran chay castaycunata yargachimushag caychru servipäcamänanpag’ niram. 8Chaypitas Diosga conträtatam rurara Abrahamwan señalächicunanpag. Chaymi Abrahamga churin Isaac näciruptin, nä puwag junagniyog cayaptin señalarura. Chaynuymi Isaacsi churin Jacob näciramuptin señalaratag. Chaynuytan Jacobsi chrunca ishcayniyog churincunata señalaratag. 9Nätan Jacobpa churincunaga chriquicurmi wauguen Josëta ranticarärira Egipto nacionman aywayag runata. Nätan Diosga Josëta manam pasay dëjarachu. 10Paymi ima-ayga laquicuyninchrüsi yanapara. Paytan Faraón nipäcunganpa naupanmanchru alipag ricachicunanpagsi yanapara, jinaman imata rurananpagsi alita tantiachira. Chaypitam Josëta Faraón nipäcungan chrurarura chay Egiptochru mandayta yanapänanpag, jinaman wayinchru capuralnin cananpagsi. 11Chaypitam José yachrangan Egipto nacionchrüga, jinaman Canaán nacionchrüga micuy wanay alisca carura. Chaypin aliscam runacuna cunchupäcura micuypita. Nätan castanchicunapas manam imas micapäcunanpag carachu. 12Chaura Jacobga ‘Egiptochru trïgu taricayanshi’ nigta mayarurga, churincunata cachrarura wamagtam trïgu rantig. 13Chaypita yapay trïgu rantig cutiräriptinmi ichaga wauguencunata Josëga cay nira: ‘¿Manachu reguepäcamanqui? Nogaga ranticarcämangay Josëmi cayä’ nir, reguechicura. Chaynuypam Rey Faraonga reguerura Josëtaga pipa ayllun cangantas. 14Chaypitam Josëga Egiptoman gayachira taytan Jacobta lapan castancunatawan. Chaura aywapäcura ganchris chrunca pichgayog runacunam. 15Chaynuypam Jacobga lapan castancunawan aywacurcara Egiptota yachrag. Chaychrümi taytanchi Jacob wanurura, jinaman churincunasi. 16Chaura Jacobta enterrag aywachipäcamura Siquem ninganmanmi Abraham rantingan machrayman. Chayta Abrahamga rantira Hamor jutiyog runapa churincunapitam. 17Chaypitam Abrahamta Dios ningannuyla nä chruscu pachrac watacuna ushanayara. Chaypagga Jacobpa castancunaga alisca achca achcamanmi mirararcayara Egiptochrüga. 18Chaura José nä wanuruptinga juc reymi yaycurura Egiptochru. Payga manam Josëta reguerachu. 19Chay reyga quiquinpa yarpaylanpitam lutanta pinsiacurcur castanchicunata alisca cunchuchira. Jinamanmi ‘Olgo näcimug wamrancunata wicapapäcuchun wanunanpag’ nira. 20Chay junagcunam näcirura Moisés jutiyog wamra. Payga cara Diospitaga alisca cuyasham. Chauraga Moisesta taytancuna wayinchru cachipäcura pacaylapa quima quillayog cangancamam. 21Chaura nä mana masta cachiyta atiparga, mayu quirunmanmi washachru chruraramura. Chaypitam Egiptochru reypa warmi churinga taricurura. Chauraga cachicura quiquinpa wawantanuymi. 22Chaynuypam Moisestaga Egipto runacuna lapan yachracurcänanta yachrachipäcura. Chauraga alisca ali rimay yachrag runam cara, jinaman alila ruragmi. 23Chaypitam payga nä chruscu chrunca watayog cayar, Israel castancunaman aywara ‘Yanapämushag’ nir. 24Chaychrümi yanapag aywarga ricarura Israel castanchita juc Egipto runa magayagta. Jinarcurmi washanganchrüga chay Egipto runataga wanupacurura. 25Chay washarnin Moisés pinsiara cay nirmi: ‘Israel castäcuna musyachun Egipto runacunapa munayninpita Diospa munayninwan noga jorgonäta’ nirmi. Nätan castanchicunaga manam tantiapäcurachu. 26Chaypitam warantinsi Moisesga tariruratag ishcay Israel castacama peliarcayagta. Chauraga Moisés amachayta munarga cay niram: ‘Runacuna, ¿imanirtag chay castala carcayar peliarcayanqui? Ama chaynuypa ruranacurcaychu’. 27Niptinga chay jucninta magag runaga Moisesta cumarirura cay nirmi: ‘¿Pitag gamta chrurarushunqui mandagnïcuna, jinaman fiyisnïcuna canaypag? 28Ganyan Egipto runata wanuchingaynuychu ¿nogatas wanuchimayta munayanqui?’ 29Niruptin Moisesga gueshpicura Madián ninganmanmi. Chay Madianchru yachrara gorpachacushanuylam. Nätan chaychru cara ishcaymi churinsi. 30Chaura nä chruscu chrunca wata Moisés chay Madianchru yachrayaptinmi, juc junag Sinaí ningan jirca cercan jäpag pampachru ricapurura garajanchray jachra rupayagchru Diospa juc angelninta. 31Chayta ricapur Moisesga mayacasha niragmi ricacarura. Jinarcurmi ‘Mä shumag ricayamushag’ nir yaycuyar mayarura Munayniyog Dios cay nir rimamugta: 32‘Moisés, nogam cayä awilluycuna Abrahampa, Isaacpa, Jacobpa Diosnin’. Niruptinga manchacuypita chucchucyaytam galacuyun. Jinaman manam rircäriyta pasay atiparachu. 33Chaura Munayniyog Diosga cay niyanmi: ‘Jorgoy sandaliayta. Chay jarurayangay pampachrüga nogam cayä. 34Nogaga ricayämi Israel casta runäcunata Egiptochru alisca cunchugta, jinaman wagapäcugtas. Chaymi aywarayämü Egiptopita jorgamunäpag. Chauraga gamtam cachrashay paycunata jorgamunaypag’ niram. 35Chaura Moisesta Israel castanchicuna ‘¿Pitag chrurarushunqui mandagnïcuna jinaman fiyisnïcuna canaypag?’ nir, mana chrasquipäcungantam chay quiquin Moisestam Diosga cachrarura Israelcunata jorgamunanpag, jinaman mandagnin cananpag. Chay jorgamuptin ricapungan angelmi yanapara. 36Paymi jorgamura awillunchicunata Dios munayninwan runala mana ruray atipänancunata rurayar. Chaynuy ima-aygatas rurara payga Egiptochrümi, chay jatun Puca Gochra ninganchrümi, jinaman jäpag pampachrümi chruscu chrunca watantin. 37Chaura Dios cachrangan Moisesmi Israel castanchicunata cay nira: ‘Tayta Diosga gamcunapa castaycunapitam cachramunga gamcunaman juc willacugnin runata nogata cachramangannuy’ nira. 38Chay Moisestam Sinaí jircachru ángel rimapara. Chaytam Moisesga jäpag pampachru rimapara awillunchicunata Dios munangannuy ali cawapäcunanpag. 39Nätan awillunchicunaga manam munapäcurachu pay ningan rurayta, antis paycunaga Egiptoman cuticuylatam munapäcura. 40Chaymi Moisespa wauguen Aaronta cay nipäcura: ‘Dioscunata ruraparcämay naupäcunata aywananpag. Egiptopita jorgamagninchi Moisesga illacaruntag manam musyanchichu ima pasangantas’. 41Chaura niptinmi rurarärira örupita juc becërruta. Jinarcurmi uywacunata wanurcachir rupachipäcura chay diosnincunapag. Chaypitam cushisha fiestata rurapäcura cay nir: ‘Cay ruranganchi diosninchiga maquinchiwan ruracunganchim’ nir. 42Chaura ‘Diosga munanganta rurapäcuy’ nirmi, castanchicunata dëjarura. Chaymi alawapäcura goyllarcunatas. Chaynuy rurar paycunaga rurapäcura Diospa willacugnincuna unay isquirbingannuymi. Diosga isquirbichira cay nirmi: ‘Israel castacuna, gamcunaga manam nogapag ofrendaycunata apapäcamaraychu ni uywaycunata wanurcachirsi rupachipäcuraychu, chay chruscu chrunca watantin wac jäpag pampachru capäcur. 43Antis gamcunaga purichipäcuray Moloc jutiyog diostam wayintinta, nätan Refán jutiyog diosniquicunapa goyllarnintam. Chaycunata quiquiquicunam rurapäcuray, Diosta yupaysi alawapäcunaypag. Chaymi gamcunaga wac caru Babilonia nación wacläninman aywachisha capäcunqui’ nir. 44Chay jäpag pampachru unay castanchicuna capäcur Diosninchipa wayin nipäcura garapita jatun toldu rurashatam. Nätan Moisesmi chayta rurara ‘Cay ricayangaynuytam ruranqui’ Dios ningannuylam. 45Chaura unay awillunchicunaga, chay jatun toldu chrasquipäcunganta Josuëwanmi yaycachimura juc casta runacuna yachrarcayanganman. Chaynuypam Diosga chay runacunata gargorura paycuna yachrapäcunanpag. Nätan chaychrüga capäcura Rey David cawangancamam. 46Nätan Davidtaga cuyapälar aliscam ima-aygachrüsi yanapara Tayta Diosga. Chaymi chay Jacobpa Diosninta manacura: ‘Wayiquitanar rurashag’ nir. 47Chaypita mas guepamanga Davidpa churin Salomonmi sharcachira Diospa wayintaga, 48jana pachachru cayag Dios runacuna rurangan wayichru mana yachrag cayaptinsi. Chaymi Diosga Isaiaswan isquirbichira runacuna rurangan wayichru mana yachrag canganpita cay nir: 49‘Jana pachaga tayäcunä trönümi, nätan cay pachaga chraquï jaruräcunanmi. ¿Imanuy wayitatag sharcachipäcunqui noga yachranäpag u maylas cayanchu jamanäpagnuy? 50Lapan ima-aygas noga rurangalämi cayan’ niram. Dios chaynuy rimanganpitam nogataga juchacharcayäman. 51Nätan gamcunaga rumi shongom carcayanqui. Manam Diospita mayacuytas ni tantiaytas munapäcunquichu. Gamcunaga Santu Espíritu munangannuy cawaytas manam munapäcunquichu chay unay castaycunanuysi. 52Awilluycunaga Diospa willacugnincunata gaticachrapäcuram, jinaman wanuchipäcuram. Chaynuymi rurapäcura salvacug shamunanpita willacugcunatas. Chay salvacug nä chraramuptinsi contranmi sharcaräriray, jinamanmi wanurärichiray. 53Gamcunataga angelmi rimapapäcushuray Dios munangannuy cawapäcunaypagsi, nätan manam cäsucurcaraychu”. 54Chaynuypa nigta mayarärirga Estebanpag aliscam piñäcarärin. Chay piñäcuylapitam quiruncunas wagaricun. 55Nätan Estebanga Santu Espiritupa munayninchru cayarga jana pachatam rircärirun. Jinarcurmi ricapurun Tayta Diostaga alisca chipchipyar cayagta, nätan Jesustam Diospa derëcha lädunchru shacuyur mandayagta. 56Chaura Estebanga gayachracuypanuymi cay nin: “Jana pachatam ricapuyä quichrarayagta. Ricapuyätan jana pachapita shamusha runatas Diospa derëcha lädunchru mandayagta”. 57Chay nigta mayarärirga alisca gaparayarmi rinrincunata chaparärin. Jinarcurmi paytaga lapan charicarärin. 58Chaypitam marcapita washaman yargarcärichir rumiwan chapirärira. Chay runacunaga chapipäcura Saulo jutiyog runapa naupanman jacuncunata chrurayärirmi. 59Nätan rumiwan chaynuy chapircayaptinmi, Estebanga manacurun: “¡Munayniyog Jesús, chrasquimaynar!” nir. 60Chaypitam gongorpacuyur gayachracuypanuy cay nira: “Munayniyog Jesús, cay runacunata amam cunchuchinquichu nogata caynuy rurapäcamanganpita”. Chaynuy nircularmi wanurura.


text: 1Tyicuan ta ra Agripa catyí ra chi ra Pablo: ―Cuví cahun vityin ―catyí ra chi ra. Ta ra Pablo sandaa̱ ra ndaha ra ta catyí ra tyehe caa: 2―Sɨɨ xaan cuñí vatyi cuví cahin nuu yoho, rey Agripa, ta cuví catyí mai chuun yoso caa tandɨhɨ cuatyi cha tyaá ra Israel sɨqui. 3Vatyi, yoho chitón tandɨhɨ costumbre cha iyó chi yo ñu Israel. Ta chitón tuhun tuhva yo cuvi yuhu. Yucuan chaha chiquén chuun nacuɨñɨ vahun cha cahín. 4’Tandɨhɨ ñu Israel chitó ñu yoso caa chiye̱ nyata ni luhli nya ñui. Ta chitó ñu cuhva chiye̱ nya Jerusalén. 5Ta suri chitó ñu vatyi nyata luhli cuví noo fariseo. Ta ra fariseo vaha xaan caquichahá ra costumbre yo. Ta na catyi maa ñu tatu ña ndicha cha cahín. 6Ta vityin nanyaí ihya ta cutuñi chii cha cuenda vatyi chinó iñi cha sanandotó Nyoo chi ñáyɨvɨ chihi̱, tari cuhva catyí ra chi sutu chahnu yo ta cha naha. 7Ndɨ uchi uvi tahan ityi ñáyɨvɨ Israel ñu vachi tata sutu chahnu yo nyatú tucu ñu nyehe ñu tyi ndicha cusanandoto Nyoo chi ñáyɨvɨ chihi̱. Ta yucuan chaha nyita ri sacuví ñu tyiño nuu Nyoo sacahnu ñu chi ra ñicahñu ta cha cuaa. Vatyi suri cha cuenda tuhun ihya tyaá ra Israel cuatyi sɨqui vityin, yoho rey Agripa. 8¿O ña chinó iñi nyoho vatyi Nyoo sanandotó ra chi ñu chihi̱? 9’Ta quɨvɨ cuan suri mai chica̱ xiñi vatyi vaha cha tachi tuñi chi ñáyɨvɨ chinó iñi chi ra Jesús ra ñuu Nazaret. 10Ta tyicuan caa chinyacuvi̱ nya Jerusalén chihin ndusu yuhu ra cacuví nuu chi tata sutu. Ta cuaha ñu cha chinó iñi chi ra Cristo tyihi̱ vehe caa. Ta tatu cachahñi̱ ra chi ñu, vaha xaan cuñi̱. 11Cuaha chaha sanyehi̱ tɨndoho chi ñu ta sahi̱ fuerza chi ñu nacahan ña vaha ñu sɨquɨ ra Jesús. Tyehe caa chinyacuvi̱ tandɨhɨ ri vehe ñuhu ñu Israel. Ta xaan xaan cuñi̱ nyehi chi ñu. Ta chica̱ nyiquen chi ñu nyacua nya inga ñuu. 12’Ta yucuan chaha cuahi̱n quɨvɨ cuan nya ñuu Damasco chihin ndusu yuhu ra cuví nuu chi tata sutu. 13Soco yoho Rey, ityi cuahin ñáá cuhva ora, nyehi̱ noo nduva ñuhu quichi̱ andɨvɨ, ñihi ca ican saha ñuhu ñanyii. Sandundichi̱n chi nicachico nu cuahin ta ra cuahan coyo chihin. 14Tyicuan ta tandɨhɨ ndi nduva̱ ndi nu ñuhú. Ta chiñi̱ noo ndusu cha cahán chihin, chihin sahan yo hebreo, ta catyí chi chii: “Saulo, Saulo, ¿ñáá tuhun cha chicá nyicon chii? Tari noo quɨtɨ chañí nyaa tɨ chata cha xaan cha saquehén ityi ra chi tɨ, tyicuan caa cuñún sañicuehun suri chi maun”, catyí ndusu cuan chii. 15Tyicuan ta catyí yuhu: “¿Yóó yoho tata?” Ta Sutu Mañi yo catyí ra chii: “Yuhu cuví ra Jesús, ra cha chicá nyicon chi. 16Ndɨ̱cuita ta cui̱nanyaun, vatyi yuhu tuví nuun tacuhva vatyi cuasacuvun tyiño nui, vatyi cuacuvun cha ndaa cha nyehu̱n vityin. Ta cucuvun cha ndaa cha nyehun chii nu cuahan ca chi. 17Cusacaqui chuun ndaha ra Israel, ta ndaha ra cha ñima ra Israel cuví. Nu nyicú ñu tachí chuun vityin. 18Vatyi na nu̱ñon nuu ñu, ta sa̱ñahun chi ñu cha ndicha, ta ma sacuvi ca ñu cha ña vaha. Soco sacuvi ñu cha vaha nu ndichin Nyoo vatyi quita̱ ñu chichi ndaha ra ña vaha ta ndɨhvɨ ñu ndaha Nyoo tacuhva vatyi tyicuan caa cusahi tɨcahnu iñi cuatyi ñu ta cunaquehen ñu cha vaha cha chahá Nyoo chi ñáyɨvɨ yɨhɨ́ cuenda ra”, catyí Sutu Mañi yo chii. 19’Yucuan chaha rey Agripa, sacuví cha catyi̱ Sutu Mañi yo ra Jesucristo chii nu sañaha̱ ra chi ra chii. 20Ta cahi̱n tuhun ra xihna ca chihin ñu nyicu ñuu Damasco. Yaha̱ cuan ta cahi̱n chihin ñu ñuu Jerusalén ta tandɨhɨ ityi Judea. Ta cahín chihin ñu cha ñima ñu Israel cuví ñandɨhɨ. Sacote̱ chi ñu nandu uvi iñi ñu cuatyi ñu, ta nandɨhvɨ ñu chichi ndaha Nyoo cha ndicha cuii. Na nasama̱ ñu cuhva iyó ñu chihin cha sacuvi ñu cha vaha. 21Cha cuenda ihya catɨɨ̱n ra Israel chii chichi vehe ñuhu cahnu. Ta cacuñi ra cahñi ra chii. 22Soco maa Nyoo tyinyeé chii. Ta iyó que nya vityin. Ta cahín tuhun Nyoo chihin tandɨhɨ ñáyɨvɨ, ñu ndahvi ta ñu tyayɨɨ. Ta ña cahín inga tuhun cha ña catyi̱ ra Moisés ta ra profeta, vatyi cucuvi nu cuahan ca chi. 23Vatyi catyi̱ ra vatyi tahán chi cha cunyehe ra Cristo tɨndoho. Ta cha yaha̱ cha cúvi ra, cunandoto ra. Ta ican ra cuví ra cunandoto xihna ca. Ta cusacata ra tari noo ñuhu̱ ityi cuahan ñáyɨvɨ vatyi sacotó ra yoso caa cacu añima ñu, ñu Israel ta ñu cha ñima ñu Israel cuví ―catyí ra Pablo. 24Cuhva cha catyi̱ ra Pablo tuhun ihya, ra Festo canachaa̱ ra, ta catyí ra: ―¡Loco yoho Pablo! cha cuenda cha cuaha xaan sacuahún ta ndulocon ―catyí ra Festo chi ra. 25Soco ra Pablo catyí ra chi ra: ―Ña loco yuhu, yoho tata Festo. Soco cha cahín, maa maa ri tuhun ndicha cuví. 26Ihya nyaá rey Agripa. Ta chitó vaha ra tuhun ihya. Yucuan chaha cahín chihin cha ña cahán nui. Vatyi chité tyi chitó tucu maa ra tuhun ihya, vatyi ñima tuhun xehe cuví. 27Yoho rey Agripa, ¿atu chinó iñun tuhun cha catyaa̱ ra profeta cuenda Nyoo ta cha naha? Yuhu chité vatyi chinó iñun ―catyí ra Pablo chi ra Agripa. 28Tyicuan ta ra Agripa catyí ra chi ra: ―Suhva cuii ri ca ta nachino iñi tuhun cahun ta quɨhvi cuenda ra Jesús ―catyí rey Agripa chi ra Pablo. 29Tyicuan ta ra Pablo catyí ra: ―Cuví ri suhva, o cuví ri cuaha soco chi Nyoo chiquén vatyi na nduvi ndɨhun ñáyɨvɨ cuenda ra Jesús tari mai. Ta ñima yoho ri, soco tandɨhɨ ri ñáyɨvɨ, ñu chiñí tuhun cahín. Noo ri cha ña cuñí, cha quɨhɨ cadena ndaha ndo tari mai vityin ―catyí ra Pablo. 30Cha yaha̱ cha catyi̱ ra Pablo tuhun ihya, ndɨcuita̱ rey ta gobernador ta cu Berenice, ta tandɨhɨ ra canyicú yucuan. 31Ta cha yaha̱ quita coyo ñu, ta cacatyí ñu chi tahan ñu: ―Ñahri cuatyi ra ihya cha ñihi xaan. Ña tahán chi cúvi ra. Ta ni ña tahán chi cohon ra vehe caa ―catyí ñu. 32Ta ra Agripa catyí ra chi ra Festo: ―Cuví saña yo chi ra, tyehe ta ñima maa ra chicán cha cutuñi chi ra nuu ra cuví rey cahnu ―catyí ra.


text: 1Chaura nogaga cä Jesuspa cachran ruragmi, munarga imatas rurämanmi. Nogaga Munayniyogninchi Jesustas ricapurämi. Nätan gamcunas Munayniyog Jesucristo nimangancunata rurangäpam paypa runanman muyurarcayanqui. 2Waquin runacuna “Pabloga manam Jesuspa cachran ruragchu” nircayämaptinsi, gamcunapagmi icha cayäga Jesuspa cachran rurag. Chaynuy cangä musyacayan ali willapata willapaptï gamcuna Munayniyog Jesuspa runanman muyupäcungaypam. 3Chaymi nogaga “Payga manam Jesuspa cachran ruragchu, chaymi mana yanapapäcugchu” nimagcunata cay nishag: 4Jesuspa cachran rurag cayaptïga chaura nogacunatas gopäcamanquimanmi micapäcunäpag upyapäcunäpag. 5Chaynuy cayarga, Jesuspa waquin cachran ruragcunanuysi, Munayniyog Jesuspa wauguencunanuysi u Pedronuysi, Jesusman yupachicug warmiwan mayganwansi nogas casarämanmi, maytas illar paywan parëju puripäcuptï yanapapäcamänaypag. 6¿Icha nogawan Bernabëlachu jina capäcushag gamcunapita mana pägashaga? Chay mana pägapäcamaptiquim nogacunaga micapäcunäpagsi upyapäcunapagsi uryarcayä. 7Musyanganchinuysi antismi soldäducunas nacionninta servirga pägunta chrasquipäcun. Chaynuymi üvas tarpug runas chay üvas tarpungan nä pogoruptinga micuntag. Chaynuymi uywa michig runas chay uywacunata michin lechinta upunanpag. 8Quizämi gamcunaga “Quiquinpa yarpaylanpitam niyämanchi” nircayanquis, antis Moisés isquirbinganchrüsi chaynuy ruranapagga niyanmi. 9Chaura Moisés isquirbinganchrüga cay ninmi: “Trïgu ishcucänanpag jarug törucunata amam shiminman chay ‘bosal’ ninganta chrurapunquichu” ninmi. Diosga chaynuy isquirbichira Moiseswan manam chay uryag törucuna raygolachu. 10Antismi isquirbichira noganchi raygos, Diosga Moiseswan isquirbichira noganchi ali pägacugcama cananchipagmi. Chauraga chracra ticragsi, jinaman trïguta ishcucänanpag jaruchigsi uryayanga pägunta chrasquinanman yupachicurmi. 11Chaura nogacunaga gamcunacagman chraramur Dios nipäcamanganta yachrachipäcur capäcurä juc tarpug runanuymi. Chaura chaynuy carcayaptïga micapäcunäpag, upyapäcunäpag, pägapäcamaptiqui alim canman. 12Nätan chay waquincunatas pägarcayarga, nogacunataga masran pägapäcamanquimansi. Chaynuy pägapäcamänay cayaptinsi nogacunaga manam imatas nipäcuragchu, jinaman ima-ayga cunchuytas awantarcayäga, Cristopa ali willapanpita mana lutanta pinsiapäcunaypagmi. 13Gamcunaga musyarcayanquim Diospa wayinchru uryag sacerdöticunas, jinaman altarchru uryagcunas, Diospag apapäcungan ofrendacunapita cawapäcunganta. 14Canansi chaynuy ruranapagmi Munayniyog Jesusga cay nirayan: “Pitas chay ali willapa willapacugtaga, chay willapa chrasquicug runacunam pägapäcunga” nirayanmi. 15Nätan Jesucristo chaynuy nirayaptinsi nogaga “Manam pägapäcamay” nipäcuragchu. Jinaman canansi isquirbimü manam pägapäcamänayta munarchu, antis micuypitas jina wanucushag. Chay mana cobrapäcungagpita nogaga aliscam cushirayä. 16Nätan nogaga chay ali willapa willapäcungagpita manam olgotucüchu. Chayta willapacunäpagga Diosmi nirayäman. Nätan payga nogata imanämangarag chay ali willapata mana willapacuptïga. 17Chaura chay willapata cushisha willapacuptïga Diosga päguta gomangam. Nätan anagyayarsi jinam willapacushag Dios willapäcunäpag nirayämaptinga. 18Chaura nogapagga imatas mana cobralar chay ali willapa willapapäcungagpita cushirayangämi cayan juc pägunuy. Chaymi nogaga mana cobrapäcuragchu, cobrapäcunagpag Jesucristo nirayaptinsi. 19Nätan nogaga mana rantisha runa cayarsi, gamcuna Jesusman yupachicugcunata servirga cayä juc rantisha runanuymi. Chaynuy cashag niyä mas achca runata Jesuspa runanman muyuyta yanapänäpagmi. 20Chaymi nogaga Israel castacunawan carga Moisés isquirbingancunatas manyalapita cäsucuyä paycunas Jesusman yupachicurcänanpag. Chauraga paycunata yanapänä raygom Moisés isquirbingannuy cawayä, pay isquirbingannuy nä mana cawanä cayaptinsi. 21Nätan juc casta runacunawan carga paycunanuymi cawayä Diospa chay isquirbingannuyrag cawayarsi, jinaman Jesucristo yachrachingannuy paycunas Jesusman yupachicurcänan raygo. 22Jinaman Jesusman mana aläpa yupachicug runacunawan carsi nogaga paycunanuymi cä, paycunas Jesusman mas yupachicurcänan raygo. Chaura nogaga imanuysi runacuna cangannuymi cawayä paycunata Jesuspita willapänäpag, chaynuypa maygalansi salvasha cananpag. 23Chaynuy rurayä ali willapata willapacunä raygom, jinaman Jesusta chrasquicurur runacuna cushiraptin, nogas cushiranä raygom. 24Gamcunaga shumagmi musyarcayanqui estadiuchru chay lapan cörrigcunapita juclayla yalinanta. Nätan chay yaliglam premiutaga chrasquin. Chaura gamcunas chay carrërachru gänag runanuy imapitas amachacuyar cawapäcuy Dios “Goshaymi” nipäcushungayta chrasquipäcunaypag. 25Pi maysi chay carrërachru yaliyta munagcunaga, lapanpitam chay ima-aygas lutan ruraycunapita amachacurcan. Chaynuy rurapäcun chay yalirur laurelpita rurasha rätu uyug corönata chrasquipäcunalanpagmi. Nätan noganchiga lapan ima lutan ruraypitas amachacur cawashun imaycamas chaynuyla cacug premiuta chrasquinanchi raygom. 26Chay premiuta chrasquinä raygom nogasi ima lutanpitas amachacuyar cawayä, jinaman alita rurayarsi cawayä. Manam waquincunanuysi cawä shongö munanganta rurayarchu u premiuta chrasquinätas u mana chrasquinätas mana musyarchu. 27Antis nogaga imanaypa ayganaypas cuerpütam amachayä chay lutan rurayta munaptin. Chaura lutan ruranä trucaga cuerpü mana munayaptinsi alicaglatam imanaypa ayganaypas rurayä. Chaynuy rurayar cawayä gamcunata ali rurayta yachrarcärichir Diospita manacagpag ricasha mana canäpagmi, jinaman carrërachru perdignuysi premiuta mana chrasquignuy mana canäpagmi.


text: 1Rey Ezequiasqa chayta uyarispa, llakiywan p'achasninta llik'irakorqa, qhashqa p'achasta churaykukuytawantaj, Tata Diospa Templonman yaykorqa. 2Chaymantataj kamachina wasipi mayordomo Eliaquimta, qhelqeri Sebnata, sacerdotespa kurajninkukunata ima qhashqa llakiy p'achaswan churasqata Amospa churin Isaiasman kacharqa. 3Chayaspataj, Isaiasman willarqanku: Kay jinata nin rey Ezequías: Kunan p'unchayqa may llakiypi tarikunchej, may k'amisqa, k'umuykachachisqataj. Imaynachus uj wijsallisqa warmeqa nacechikunampachapi mana kallpayoj llawch'ipacha tarikun, ajinata rikhurinchej. 4Ichapis Señorniyki Tata Diosqa soldadosta kamachejpa nisqanta uyarin ari; paytaqa Asiriaj reynin kachamun kaypi Kawsaj Diospa contranta sajrata parlanampaj. Ichapis Señorniyki Tata Dios paykunata k'aminman; chayrayku mañapuwayku ari, kaypi mashkhachus puchuykuraj, chaykunapaj, nispa. 5Chaymanta Ezequiaspa kachasnin Isaiasman willajtinkukama, 6Isaiasqa paykunaman nerqa: Kunanqa ajinata nimuychej reyniykichejman: Tata Diosqa ajinata nisunkichej: Ama chay runaj nisqanmanta llakikuychu, Noqaj contrayta Asiriamanta reypa kamachisnin sajrata rimasqankumantaqa. 7Noqaqa paypi uj yuyayta rikhurichisaj, uj parlata uyarispa llajtanman kutipunampaj, chaypitaj espadawan payta wañuchichisaj, nispa nin Tata Diosqa. 8Jinapi llajtanman kutispa, Asiriamanta soldadosta kamachejqa yacharqa Asiriamanta reyqa manaña Laquis llajtapichu kasqanta, manachayqa Libna llajtawan wañuchinaku maqanakupi tinkoj risqanta. 9Chantá Asiriamanta reyqa uyarerqa, Etiopiamanta rey Tirhaca paypa contrampi ashkha soldadosta kachashasqanta. Chayta uyarispa, ujtawan rey Ezequiasman runasta kacharqa kay jinata ninankupaj: 10Kunanqa ujtawan Judamanta rey Ezequiasman niychej: Atienekunki, chay Dioswanqa ama ch'awkiyachikuychu: Jerusalenqa Asiriamanta reypa makinman mana urmanqachu, nispa nisojtin. 11Qanqa allinta yachanki imaynatachus Asiriamanta reyesqa tukuy nacionesta tukuchisqankuta. Kunanqa qampunichu librakuwaj? 12Ñawpa tatasniyku chay nacionesta chinkachishajtinku, Gozán llajtata, Harán llajtata, Resef llajtata ima, diosninkukunaqa librayta aterqankuchu, chantá Telasarpi tiyakoj Edén runasta ima? 13Hamatmanta, Arfadmanta, Sefarvaim llajtasmanta, Henamanta, Ivamanta ima reyes maypitaj kashankuri? nispa nicherqa Asiriamanta reyqa. 14Rey Ezequiasqa chay kachaspa jaywasqanku cartata leeytawan, Tata Diospa Templonman kachaykukorqa. Chaypi chay papelta mast'aspataj, 15Tata Diosmanta mañakorqa: 16Tukuy Atiyniyoj Tata Dios, Israelpa Diosnin, querubines sutichasqa ángeles chawpipi tiyakoj Dios, kay pachapi kaj chhika nacionespa Diosninku. Qanmin ruwarqanki janaj pachata, kay pachatawan. 17Uyariway ari Tata Dios; ñawiykita kicharispa, qhaway ari. Senaqueribpa tukuy nisqanta uyariy ari; pay kayta apachimun, Qan Kawsaj Diospa contraykita sajrata rimaspa. 18Cheqamanta Tata Dios, Asiriamanta reyes jamuspa, tukuy nacionesta, jallp'asnintinta tukucherqanku. 19Chay nacionespa diosninkukunataqa ninaman enqhaykorqanku, imaraykuchus chaykunaqa cheqamanta manapuni dioskunachu kanku, manachayqa runaj ruwasqallan kanku k'ullumanta, rumimanta ima; chayrayku chaykunataqa t'unarayta aterqanku. 20Kunanqa Señorniyku Tata Dios, asiriospa makinmanta librawayku ari, ajinamanta kay pachapi kaj chhika naciones yachanankupaj Qan k'atalla Tata Dios atiyniyoj Dios kasqaykita, nispa nerqa Ezequiasqa. 21Chantá Isaiasqa Ezequiasman willacherqa: Ajinata Israelpa Señornin Tata Dios nisunki: Asiriamanta rey Senaquerib imastachus ruwayta munasqanmanta mañakuwasqaykitaqa uyariyki. 22Kay jinata Tata Dios nin chay reypa contranta: Rey Senaquerib, Sión llajtaqa uj sipas jina pisipaj qhawasunki, uyaykipitaj asiykukusunki. Jerusalén llajtaqa qhepaykimanta umanta khiwirispa, asiykakamusunki. 23Qanrí, pipajtaj rimankiri? Pimantataj alqochakunkiri? Pejpa contrantataj chhika jatunmanta qhaparinki, may kasqaykita yuyakuspa umaykita oqharinkiri? Chaytaqa Israelpa Santo Kaj Diosnimpa contranta ruwanki. 24Qanqa kamachisniykita kachamorqanki kaypi Tata Diospa contranta millayta parlaspa, ninankupaj: May ashkha carretasniywan orqo puntasman wicharini, Líbano kinraykunaman. Jatuchaj kaj cedro sach'asta k'utuni, sumachaj kaj pinostawan. Aswan jatuchaj kaj orqo puntasman wicharini, aswan sumaj montesman ima. 25Noqaqa pujyusta allaspa, chaymanta yakuta ujyani. Noqaqa chakisniywan saruspalla, Egiptopi kaj chhika mayusta ch'akichini. 26Qanqa manachu kayta yacharqanki? Unaymantapachaña kay imasta wakicherqani. Unay unaymantapacha chay wakichisqayman jina kunanqa ruwani. Chayraykullamari qanqa pakakuna jark'achasqa llajtasta urmarachinki, raqay rumi qollusllamantaj tukuchinki. 27Chaypi tiyakoj runasqa pisi atiyniyoj karqanku, manchali manchalilla, musphasqastaj. Paykunaqa karqanku campo qhora jina, chaypachallaraj p'utorqamoj qhora jina. Wasi patapi wiñaj qhora jina karqanku, inti llojsimuynejmanta wayramojtinkama ch'akirpayan, kikillan. 28Noqaqa rejsiyki imaynachus kasqaykita, imaynatachus llojsisqaykita, yaykusqaykitapis, jinallataj Noqapaj phiñakusqaykitapis. 29Qanqa Noqaj contrayta oqharikorqanki; Noqaj contraypi mayta phiñakusqaykita uyarini. Kunanqa senqaykiman fierro ganchota churasqayki, simiykimantaj frenota. Chantaqa may ñantachus jamorqanki, chayllatataj kutirichisqayki, nispa nerqa Tata Diosqa. 30Isaiasqa Ezequiasman nillarqataj: Qankunapajqa kay uj señal kanqa: Kunan wata, qhepan watatawan k'ipa poqoj trigota mikhunkichej. Kinsa watamantataj qankunaqa tarpunkichej, cosechankichejtaj. Uva sach'astapis wiñachinkichej, chaymantataj poqoyninta mikhunkichej. 31Judá ayllumanta puchojkunaqa sach'a jina sumajta uraman saphichakonqanku, chaymantataj poqonqanku. 32Jerusalenmanta puchojkuna kanqanku, Sión Orqomantataj llojsejkuna kanqanku. Tukuy Atiyniyoj Tata Diosqa may sinch'i munakuyninnejta chaytaqa ruwanqa. 33Tata Diosqa Asiriaj reyninmanta kay jinata nin: Jerusalén llajtamanqa manapuni yaykumonqachu, nitaj flechallantapis kachaykamonqachu. Mana ñawpaqenta jark'akuna escudo oqharisqa jamonqachu, manallataj llajtaj muyuyninmampis perqata wicharinampaj jallp'a moqosta ruwanqachu. 34May ñantachus jamorqa chayllatataj kutirenqa; kay llajtamanqa manapuni yaykumonqachu, nispa nin Tata Diosqa. 35Noqamin kay llajtamantaqa sayasaj, librasajtaj, Noqarayku, jinallataj kamachiy Davidta munakusqayrayku. 36Chantá, maypichus Asiriamanta soldados karqanku, chayman rispa, Tata Diospa angelnenqa pachaj pusaj chunka phishqayoj soldadosta wañuracherqa. Q'ayantintaj tukuyninku wañusqaslla rikhurerqanku. 37Chaymantá Asiriamanta rey Senaqueribqa tukuy imasninta oqharikuspa, Nínive llajtaman tiyakoj kutiporqa. 38Uj kutitaj Nisroc nisqa diosninta yupaychashajtin, iskaynin churisnin Adramelecwan, Sarezerwan tatankuta espadawan wañurparicherqanku, chaymantataj Ararat nisqa jallp'aman ayqerqanku. Chantá churin Esarhadón paypa cuentanmanta rey karqa.


text: 1Chay tiempokunapin rey Herodes Agripaqa, Señor Jesucristopi creeq wakin runakunata hap'ichispa ñak'arichiran. 2Hinaspanmi chay rey Herodes Agripaqa Juanpa wawqen Jacobota espadawan wañuchinankupaq kamachiran. 3Saynata wañurachiqtinkun, Israel nacionpi kamachiq runakunaqa kusikuranku. Chayta rikuspanmi, rey Herodes Agripaqa kamachiran, Pedrotapas hap'imuspanku, presota carcelman churanankupaq. Chay p'unchawkunaqa karan mana levadurayoq t'anta mikhunanku fiesta p'unchawkunan. 4Carcelman churaruspanmi, Pedrotaqa chunka soqtayoq soldadokunaman entregaranku. Chay soldadokunaqa tawa grupopi rakisqan karanku turnonpi cuidanankupaq. Hinaspanmi rey Herodesqa piensaran Pascua fiesta pasaytaña, Pedrota carcelmanta orqochimuspa, Israel nacionniyoq runakunapa ñawpaqninpi juzgaspa wañuchinanpaq. 5Ichaqa carcelpi Pedro kashaqtinmi, Jesucristopi creeq runakunaqa mana dejaspanku, Diosmanta Pedropaq mañakuranku. 6Huk tutan Pedroqa ishkay soldadokunapa chawpinpi puñusharan, ishkay cadenakunawan alli-allin cadenasqa. Wakin soldadokunañataqmi carcelpa punkunta cuidasharanku. Hinaqtinmi rey Herodesqa piensasqanman hina, paqarisnintin p'unchaw Pedrota carcelmanta orqomunan karan, saynapi Israel nacionniyoq runakunapa ñawpaqninpi juzgananpaq. 7Hinaqtinmi qonqayllamanta Diospa angelnin k'ancharispa, cárcel ukhupi rikhuriran. Hinaspan chay angelqa Pedropa waqtanta tupayuspa, rikch'achiran khaynata: —¡Apurayman hatariy! nispa. Hinaqtinmi chay ratolla Pedropa makinta watasqanku cadenakunaqa kikillan urmaran. 8Hinaqtinmi Diospa angelninqa Pedrota niran: —P'achakuspa husut'aykiwan churakuy, nispa. Chaymi Pedroqa angelpa nisqanman hina ruwaran. Saynallataqmi Diospa angelninqa Pedrota nillarantaq: —Capaykiwan churakuspayki qepayta hamuy, nispa. 9Chaymi Pedroqa angelpa qepanta riran. Ichaqa manataqmi chay angelpa cheqaq pusasqantaqa yacharanchu. Aswanmi payqa piensaran sueñoyninpi huk visionta rikunallanpaq. 10Saynata rishaspankun cuidaqninku primer kaq grupo soldadokunapa ñawpaqninta, hinallataq cuidaqninku ishkay kaq grupo soldadokunapa ñawpaqninta pasaranku. Hinaspan calleman lloqsiq fierromanta ruwasqa chay carcelpa hatun punkunman chayaruqtinku, chay hatun punkuqa kikillan kicharikuran. Hinaqtinmi calleman lloqsispa, huk cuadrata hina rishaqtinku, qonqayllamanta Diospa angelninqa Pedrota sapallanta saqeruran. 11Hinaqtinmi Pedroqa chaykuna cheqaq kasqanta chayraq cuentata qokuran. Hinaspan khaynata niran: —Kunanmi ichaqa yachani Diosqa angelninta librawananpaq mandamusqanmanta. Chaymi noqaqa cheqaqtapuni yachani, rey Herodes Agripapa preso churawasqanmanta, hinallataq Israel nacionniyoq llaqtamasiy runakunapa makinmantawan Dios librawasqanta, nispa. 12Chaymantan Pedroqa cuentata qokuspa, Mariapa wasinman riran. Kay Mariaqa Juan Marcospa mamitanmi karan. Paypa wasinpin Señor Jesucristopi creeq ashka runakunaqa huñunasqa kasharanku. Hinaspan Diosmanta Pedropaq mañakusharanku. 13Pedroñataqmi ichaqa chay huñunakusqanku wasipa punkunta tocaran. Chaymi chay wasipi serviq Rode sutiyoq sipasqa, pis kasqanta qawaq lloqsimuran. 14Hinaspan chay sipasqa Pedropa vozninta uyariruspa reqsiruran Pedro kasqanta. Chaymi chay sipasqa anchata kusikuspa, punkuta mana kicharanchu. Aswanmi wasi ukhuman correyllaña kutiyuspa, chaypi kaq runakunaman willaran, Pedro punkupi kasqanmanta. 15Chaymi wasi ukhupi kaqkunaqa chay sipasta niranku: —¡Qanqa icha locayarunki! nispanku. Hinaqtinmi chay sipasqa niran: —Payqa Pedropunin, nispa. Chaymi paykunaqa niranku: —Manan Pedroqa kanmanchu, alman imapashchá, nispanku. 16Ichaqa Pedroñataqmi hawapi kaspa, yapa-yapamanta punkuta tocamuran. Hinaqtinmi paykunaqa punkuta kichamuspa, Pedrota rikururanku. Hinaspan anchata admirakuranku. 17Hinaqtinmi Pedroqa chay wasiman haykuspa, makinwan señaschaspalla paykunata upallachiran. Hinaspan carcelmanta imaynatas Dios orqomusqanmanta paykunaman willaran. Hinaspapas nillarantaqmi khaynata: —Rispaykichisyá Jacoboman, hinallataq llapan creyentekunamanpas willamuychis, nispa. Saynata niruspanmi Pedroqa, chay wasimanta lloqsispa, huk lawman riran. 18Achiqaramuqtintaqmi, Pedrota carcelpi cuidaq soldadokunaqa huk ch'aqwata ruwaranku. Ichaqa manataqmi ni mayqenninkupas Pedrota imas pasasqanta, nitaq ni maypi kasqantapas yacharankuchu. 19Hinaqtinmi rey Herodesqa Pedrota mashkamunankupaq soldadokunata kamachiran. Ichaqa mana tarimuqtinkun, rey Herodesqa chay tuta cuidaq soldadokunata alli-allinta tapupayaran. (Ichaqa chay soldadokuna mana allinta contestaqtinkun), paykunataqa wañuchimunankupaq kamachiran. Chaymantan Herodesqa Judea provincia lawmanta Cesarea llaqtaman riran. Hinaspan chaypi huk tiempo tiyaran. 20Rey Herodes Agripaqa nishu phiñasqan kasharan Tiro llaqtayoq runakunapaq, hinallataq Sidón llaqtayoq runakunapaqwan ima. Chaymi chay llaqtakunamanta huk grupo runakunaqa, Blasto sutiyoq runawan parlaq riranku. Blastoqa rey Herodespa palacio wasinpi kamachiq runan karan. Hinaspan chay grupopi hamuq runakunaqa, sumaqllata Blastowan amigota armaranku. Hinaspan Blastotaqa khaynata niranku: —Noqaykuqa manan rey Herodeswanqa peleayta munaykuchu, paypa llaqtanmanta tukuy kawsaykunata rantisqaykurayku, nispanku. Saynata parlaruspankun paykunaqa Blastoman sobornaranku. Chaymi Blastoqa ruegaran rey Herodesta, paykunata palacio wasinpi chashkinanpaq. 21Hinaqtinmi rey Herodesqa chay Tiro llaqtayoq, hinallataq Sidón llaqtayoq runakunata citaran, huk p'unchaw paykunawan parlananpaq. Chay p'unchaw chayaramuqtinmi, rey Herodesqa allinnin sumaq p'achanwan churakuran. Hinaspan allin sumaq trononpi tiyayuspa, qarillaña chay runakunaman rimariran. 22Hinaqtinmi rey Herodespa rimasqanta uyarispanku, chaypi kaq runakunaqa altota qaparispa khaynata niranku: —¡Kaypiqa diosmi rimamushan, manan runachu! nispanku. 23Chay nisqankuta uyarispanmi, rey Herodes Agripaqa Dios hina creekuspa qarillaña karan. Chaymi chay ratolla Diospa angelnin chay rey Herodestaqa k'iriran, Diosta mana hatunchasqanrayku. Hinaqtinmi rey Herodes Agripaqa anchata onqospa, urukunapa mikhusqan wañuran. 24Ichaqa Diospa palabranqa astawanmi tukuy lawkunapi willasqa karan. 25Hinaqtinmi Bernabeyqa Saulopiwan, Jerusalén llaqtapi ruwanankuta tukuruspanku, Juan Marcosta pusayukuspanku, Antioquía llaqtaman kutipuranku.


text: 1Jesusninchicpa jucnin puydï caćhan ya'a Pablom, quiquin Tayta Dios chulinpa wiñay cawsayta limalicamäśhanchicpa munaśhanmannuy cäcämi limaycamuc. 2Chulï-yupay cuyaśhá Timoteo, cay cartactam isquirbiyämuc. Tayta Diosninchicwan Duyñunchic Jesuspa llaquipayninpïta jawca cawsay amćhu caycuchun. 3Chuya śhun'üwanmi awquillücunanüpis Tayta Diosta sirbicú. Ñatac amta tutapapis muyunpapis yalpalculmi payllacta sulpá nil anradisicú. 4Wa'aśhayquita yalpalculmi, anwan tincuycuyta munayá cushicunanchicpä. 5Ya'a allictam śhun'üćhu yaćhá allin chalapacuyniyu caśhayquipi. Chaynümari awilayqui Loidapïpis, ñatac mamayqui Eunicepïpis capäcunqui. Ampis chaynu chalapacuyniyümá cayanqui. 6Yalpay-ari umayquiman maquïta ćhulaycul mañacuptí Dios Ispiritunta uśhuśhayquita. Canan-ari paypa maquinćhu canayquipä masta-masta quiquiquita ćhulacuy. 7Dios'a Ispiritunta manamá umälanchic ćhinaśh canapächu aśhwanpa pudirniyu, cuyacuyniyu, sujitacuyniyu canapämi. 8Chayurá Jesusninchicpi willacuyta ama-ari pin'acuychu, nïtac pay-laycu wićhaläśhäpïpis. Aśhwanpa allin willacuycä-laycu ñacawshimay; Tayta Dios'a callpanchaśhunquimá. 9Paymi salbaycul payllapäña cawsananchicpä aclamälanchic. Manamá imapis allin lulaśhanchicpachu sinu'a llaquipayninpa pay munaśhanmannüllam. Cay pachaca manaläpis captinmi Jesusninchic llaquipämälanchicña. 10Cay llaquipaynintamari salbacü Jesusninchic śhamuśhanwan canan licaycachimanchic. Pay śhalcamuśhanwanmi wañuycäta llalliycul, allin wiñay simpri cawsayta uycamäśhanchicta willaycamanchic. 11Cay allin willacuyta willanapämi, yaćhachinapämi Tayta Dios caćhamäla. 12Chaymari caynu imaymana ñacaycunacta pasayá. Ñatac mana pin'acüchu mayanman chalapacuśhäta tuquicta yaćhaculmi. Yaćhayätacmá cay pacha camacanancama paypa maquinman imactapis ćhulaycuptí munaśhanmannuy licaycunanta. 13Cay allin willacuy yaćhachishäcänuy ampis yaćhachiy, Jesusninchicman chalapacuśhtin, chalapacü-masinchicta cuyaśhtin. 14Ya'anchicćhu cä Chuya Ispiritup munayninwan-ari quiquin Diosninchic lluy allin cäcunäta maquiquiman ćhulaycuśhuśhayquita sumäpa licaycuy. 15Yaćhaśhayquinüpis Asia-lädućhu chalapacü-masinchiccunam un'äläliman; ¡caynütacmi Figelowan Hermogenespis! 16Ñatac Jesusninchic Onesiforocta wasintinta llaquipaycuchun. Paymi achca cuti callpanchaycamäla, wićhaläśhäpïtapis mana pin'acullal. 17Aśhwanpa Romaman ćhaycamul-pacham talimänancama wañuy-wañuy ashimäla. 18Quiquin Taytanchic-ari Jesusninchic cutimuptin llaquipayninćhu caycachichun. Am tuquictamá yaćhayanqui Efesoćhu cayaptinchic maynu yanapämäśhanchictapis.


text: 1Tata Diosqa Moisesta nerqa: Kunanqa puririychej, mashkha runastachus Egiptomanta orqhomorqanki, chay runaswan, ima jallp'atachus juraspa nerqani Abrahamman, Isaacman, Jacobmanwan: Mirayniykichejman qosaj kay jallp'ata, nispa, chayman. 2Noqaqa kachamusaj angelniyta ñawpaqeykita rispa pusasunampaj; ñawpaqeykimantataj qharqosaj cananeosta, amorreosta, hititasta, ferezeosta, heveosta, jebuseosta ima. 3Qankunaqa riychej, maypichus lechewan misk'iwan purishan yaku jina, chayman. Noqatajrí mana qankunawanchu risaj; qankunawan riyman chayqa, ñampi tukuchiykichejman, qankuna ancha rumi sonqo runas kasqaykichejrayku. 4Tata Diospa sinch'i nisqanta uyarispa, israelitasqa mayta llakikorqanku; ni mayqenninku ima k'achanchakunanta churakorqankuchu, 5imaraykuchus Tata Diosqa Moisesman nisqa: Israelitasman niy: Qankunaqa ancha rumi sonqos kankichej. Uj chhikantachus qankunawan riyman chayqa, qankunata uj ratopi tukurparichiykichejman. Kunitampacha orqhokuychej tukuy k'achanchakunaykichej sumaj imasta; chaywan Noqa yachasaj imastachus qankunata ruwayta, nispa. 6Chayta uyariytawan, israelitasqa tukuyninku chay k'achanchakunankuta orqhokorqanku Horeb Orqopi. 7Moisesqa uj toldota apaspa, jaramanta jawapi sayachimorqa. Chayta suticharqa tinkukuna toldo, nispa. Pillapis Tata Diosta mask'ajqa jaramanta llojsispa, rej chay tinkukuna toldoman. 8Tinkukuna toldoman Moisesta rishajta rikuspa, israelitasqa tukuyninku sayarikoj kanku jarasninku punkupi, Moisesta qhawaspa toldoman yaykunankama. 9Tinkukuna toldoman Moisés yaykojtinkamataj, sayashaj chay chhoqo phuyu chay toldoj punkunman urayk'amoj, chay phuyu chawpimantataj Tata Diosqa Moiseswan parlamoj. 10Chay phuyu urayk'amojtinkamataj, israelitasqa tukuyninku jarasninku punkupi sayarikuspa, Diosta yupaychaj kanku. 11Chaypi Tata Diosqa uyapura Moiseswan parlaj, imaynatachus pipis kawsaqenwan parlarikun, ajinata. Parlaytawantaj, Moisesqa jaraman kutimoj. Nunpa churin Josuetajrí yanapajnin wayna, nipuni jayk'ajpis tinkukuna toldomanta karunchakojchu. 12Chantá Moisesqa Tata Diosta nerqa: Qan niwarqanki noqaman: Kay runasta orqhoy, nispa; manataj sut'inchawankichu pitachus kachamunawaykita noqawan rinampaj. Chaywampis Qan niwarqanki: Noqa qanta allintapuni rejsiyki, nispa. Chantá nillawankitaj: Noqapi khuyakuyta tarinki, nispa. 13Kunanqa Tata Dios, sichus Qampi tarini khuyakuyta chayqa, kunan rikuchiway ari ñanniykita, Qanta rejsisunaypaj, Qampi khuyakuyta tarinaypajtaj. Amataj qonqaychu kay runasqa Qampa wawasniyki kasqankuta. 14Tata Diostaj payman nerqa: Noqa kikiy qanwan risaj, Noqallataj samarichisqaykipis, nispa. 15Moisestaj kuticherqa: Sichus Qan mana noqaykuwan rinki chayqa, ama kaymanta orqhowaykuchu. 16Imapitaj yachakonqa Qampi khuyakuyniykita tarisqayri, jinallataj israelita wawasniyki imari? Noqaykuwan purisqaykipi yachakonqa noqata, israelita wawasniykita ima kay pachapi tukuy laya runas ukhumanta ajllakuwasqaykoqa. 17Chaymantá Tata Diosqa Moisesman nerqa: Kay tukuy imasta niwasqaykitaqa ruwasaj, qan Noqapi khuyakuyta tarisqaykirayku. Noqa qantaqa sutiykimanta rejsiyki, nispa. 18Moisestajrí kuticherqa: Noqa mañakuyki, jatun kayniykita rikuchinawaykita, nispa. 19Tata Diostaj kuticherqa: Noqa k'acha sonqo kayniyta ñawpaqeykipi rikuchisqayki; sutiyta oqharisaj Tata Dios kani, nispa. Chantá Noqa khuyakuyniyta rikuchisaj pimanchus munasqayman, jinallataj tukuy munakuyniywan yanapasaj pitachus munasqayta. 20Chantaqa sut'inta niyki: Manapuni qanqa uyayta rikuwankichu, imaraykuchus pipis rikuwajqa manapuni kawsanqachu. 21Tata Dios nillarqataj: Qhawariy, kay qayllaypi uj cheqa tiyan. Kay chhanka patapi sayakuy. 22Jatun kayniy kaynejta pasashajtin, churasqayki uj chhanka t'oqoman, chaypitaj makiywan pakaykusqayki, chaynejta pasanaykama. 23Chaymantataj makiyta oqharisaj, qantaj wasallayta rikuwanki, uyayrí manapuni rikukonqachu.


text: 1Festo tsaynog niptinmi Agripa caynog nergan Pabluta: “Imanog cashgantapis canan wilapäcamay.” Tsauraga Pablo caynog nergan: 2“Tayta Agripa, naupayquicho car cushicömi. Canan musyanayquipag wilashayqui Israel autoridäcuna manacagcunata tumpamashganta. 3Gamga musyanquimi Israel runacuna imanog cashgantapis y imapita rimanacushgantapis. Tsaymi maslata tantyarcunayquipag canan wilapäshayqui. 4“Marcächo y Jerusalenchöpis Israel mayëcuna lapanmi musyapäcun wamra cashgäpita-patsa imanog cawashgätapis. 5Tsaynogpis musyapäcunmi mözu cashgäpita-patsa fariseo runa cashgäta. Tsaynog cashgätaga quiquincunapis wilapäshunquipagmi. Waquin runacunapitaga fariseucuna masmi cumplipäcun Moisés escribishgan leycunata. Tsaynoglami fariseo runa car nogapis lapanta cumplergä. 6“Tayta Dios unaypita-patsami Israel runacunata promitergan salvamagnintsita cachamunanpag cashganta. Tsayta wilacushgäpitami Israel autoridäcuna prësu tsarimashga. Quiquincunapis Israel autoridäcunaga criyipäcunmi salvamagnintsita Tayta Dios cachamunanpag cashgantaga. Tsaymi pagasta junagta Tayta Diosta manacur shuyarpaycan tsay nishgannog salvamagnintsita cachamunanpag cashganta. Tsay salvacogta Tayta Dios mayna cachamushganta wilacushgäpitami chiquircaycäman. 8Tsay cachamushgan salvacogtaga wanutsipäcuptinpis Tayta Dios cawaritsimushgami. Gamcuna ¿manacu criyipäcunqui wanushcunata Tayta Dios cawaritsimunanpag cashganta? 9“Nogapis manarag tantyar conträcuna chiquimashgannoglami Nazaret marcapita cag Jesucristuta chasquicogcunata chiquergä. 10Mandag cüracuna cachamaptinmi Jesucristuta chasquicogcunata Jerusalencho atscagta carcilman wichgatsergä. Tsaynoglami paycunata wanutsiptinpis: ‘Alimi wanutsinqui’ nergä. 11Lapan sinagogacunacho atscagtami nacatseg cä Jesusta ñëgapäcunanpag. Fiyupa chiquirmi may-tsaypitapis prësu tsarircur apamog cä. 12“Tsaynog prësu tsarimunäpagmi aywaycargä Damasco marcaman mandag cüracuna cachamaptin. 13Tsaymi pulan junagnog caycaptin jana patsapita nogacunaman chip-chipyämorgan intipita masrag. 14Tsaynog chip-chipyämuptinmi lapanë tunipäcorgä. Tsauraga hebreo idiömacho caynog nimushganta mayargä: ‘Saulo, Saulo, ¿imanirtag nogapa conträ sharcuycanqui? Tsaynog rurashpayquega picata jaytag törunogpis quiquiquimi nacanquipag.’ 15Tsauraga nergä: ‘¿Pitag canqui, tayta?’ Tsaymi caynog nimargan: ‘Nogaga Jesusmi caycä. Yäracamagcunata gaticacharga nogapa conträmi caycanqui. 16¡Sharcuy! Gamta yuripashcä canan ricashgayquicunata y tantyatsinäpag cagcunatapis wilacunayquipagmi. 17Canan gamta cachashayqui Israel runacunaman y mana Israel runacunamanpis wilacuynëta wilacunayquipag. Wanutsiyta munashogniquicunapa maquinpitami jorgushayquipag. 18Nishgäcunata wilaptiquimi runacuna tantyaconga jutsata rurar cawaycashganta cacharir noga munashgänogna cawapäcunanpag. Tsaynogpami Satanaspa munaynincho cawashganpita Tayta Diospa maquinchöna cawapäcongapag. Nogaman yäracamashganpitami lapan jutsancunata Tayta Dios perdonangapag. Tsaynogpami lapanpis gloriaman chayar Tayta Diospa naupancho imayyagpis cushishga cawapäcongapag.’ 19“Jesucristo tsaynog niycämaptenga ¿imanirtag mana rurämantsu nimashgancunata, tayta Agripa? 20Tsaymi wilacuyninta wilapayta galaycorgä Damascucho cag runacunata. Nircurmi wilacorgä Jerusalencho y Judea provinciacho cag waquin marcacunachöpis. Nircur mana Israel runacunatapis wilapargä jutsancunata cacharir Tayta Diosnintsi munashgannog alicunata rurar cawapäcunanpagmi. 21Tsayta wilacushgäpitami Israel autoridäcuna templucho prësu tsarircamar wanutsiyta munapäcamargan. 22Prësu tsararämaptinpis Tayta Diosnintsimi yanapaycäman yachagtapis mana yachagtapis wilacuyninta wilapänäpag. Nogaga wilacuycä Moisés y waquin profëtacuna escribishgancunalatami. 23Paycuna escribipäcorgan Tayta Dios cachamushgan salvacog Cristo wanunanpag cashganta, nircur lapan runacunapitapis más puntata cawarimunanpag cashganta. Tsay escribiraycashgannoglami Jesucristo cawarimorgan Israel runacunata y mana Israel runacunatapis jutsancunata perdonar salvananpag.” 24Pablo tsaynog wilaptinmi Festo nergan: “¡Pablo, aläpa estudiashgayquipitami löcuyashga caycanqui!” 25Tsauraga Pablo caynog nergan: “Manami löcutsu caycä, tayta. Nogaga rasun caglatami rimaycä. 26Cay nishgäcunataga lapan runacunapis musyapäcunmi. Tsaytaga tayta Agripapis musyanmi. Tsaymi paypa naupancho parlaycämö mana mantsacuypa. 27Tayta Agripa, canan nimay. Tayta Diosnintsipa profëtancuna nipäcushganta criyiycarga ¿imanirtag Jesucristo salvamagnintsi cashgantapis wilaptë mana criyinquitsu?” 28Tsauraga Agripa nergan: “¿Tsay nimaptilayqui chasquicunäpag cashgantacu yarpanqui?” 29Niptin nergan: “Imanog captinpis noga munä gampis y caycho mayamagcunapis Jesucristuta chasquicärinayquitami. Itsanga manami munätsu Jesucristuta chasquicushgayquipita noganog cadinashga canayquitaga.” 30Tsaypitanami Agripa, warmin Berenice, Festo y tsaycho lapan jamarpaycagcunapis yargorgan. 31Nircurmi quiquinpura parlapäcorgan caynog nir: “Cay runapataga manami ima jutsantapis tarëtsu wanutsishga cananpag ni carcilcho wichgaränanpagpis.” 32Tsauraga Agripa caynog nergan Festuta: “Romacho arreglananpag mana manacushga captenga cay runata cacharishwanmi cargan. Cananga imanog captinpis Romamanrag apatsishun manacushgannogla tsaycho arreglananpag.”